ai4bharat/Pralekha huggingface dataset:
ਮਾਈਕਰੋ , ਸਮਾਲ ਅਤੇ ਮੀਡੀਅਮ ਉੱਦਮ ਮੰਤਰਾਲਾ
ਕੇਵੀਆਈਸੀ ਪਹਿਲਕਦਮੀ- ਚੇਅਰਮੈਨ ਨੇ ਕਰਨਾਟਕ ਦੇ ਮਾਲਾਵਲੀ ਜ਼ਿਲ੍ਹੇ ਵਿੱਚ ਮਧੂ-ਮੱਖੀਆਂ ਦੇ 300 ਬਕਸੇ ਵੰਡੇ
ਪ੍ਰਧਾਨ ਮੰਤਰੀ ਦੇ 'ਆਤਮਨਿਰਭਰ ਭਾਰਤ' ਦੇ ਸੁਪਨੇ ਨੂੰ ਸਾਕਾਰ ਕਰਨ ਲਈ ਖਾਦੀ ਅਤੇ ਗ੍ਰਾਮੀਣ ਉਦਯੋਗ ਕਮਿਸ਼ਨ ਦੇ ਚੇਅਰਮੈਨ ਸ਼੍ਰੀ ਮਨੋਜ ਕੁਮਾਰ 18 ਤੋਂ 21 ਜਨਵਰੀ 2023 ਤੱਕ ਕਰਨਾਟਕ ਦੇ ਚਾਰ ਦਿਨਾਂ ਦੌਰੇ 'ਤੇ ਹਨ। ਇਸ ਖੇਤਰ ਵਿੱਚ ਆਪਣੀ ਪਹਿਲੀ ਫੇਰੀ ਦੌਰਾਨ, ਉਨ੍ਹਾਂ ਪਹਿਲੇ ਦਿਨ ਕੇਵੀਆਈਸੀ ਵਲੋਂ ਲਾਗੂ ਕੀਤੇ ਸ਼ਹਿਦ ਮਿਸ਼ਨ ਪ੍ਰੋਗਰਾਮ ਦੇ ਤਹਿਤ ਸਾਜ਼ੋ-ਸਾਮਾਨ ਅਤੇ ਮਧੂ ਮੱਖੀ ਕਲੋਨੀਆਂ ਸਮੇਤ ਮਧੂ-ਮੱਖੀਆਂ ਦੇ 300 ਬਕਸੇ ਵੰਡੇ ਅਤੇ ਮਾਲਾਵਲੀ ਵਿਖੇ ਗ੍ਰਾਮੋਦਯੋਗ ਵਿਕਾਸ ਯੋਜਨਾ ਦੇ ਤਹਿਤ ਘੁਮਿਆਰ ਕਾਰਜਾਂ ਵਿੱਚ ਲੱਗੇ ਲੋਕਾਂ ਦੇ ਹੁਨਰ ਨੂੰ ਆਧੁਨਿਕ ਬਣਾਉਣ ਲਈ ਇਲੈਕਟ੍ਰਿਕ ਪੌਟਰਜ਼ ਵ੍ਹੀਲ ਸਿਖਲਾਈ ਪ੍ਰੋਗਰਾਮ ਦਾ ਉਦਘਾਟਨ ਕੀਤਾ, ਜਿਸ ਵਿੱਚ ਲਗਭਗ 40 ਸਿਖਿਆਰਥੀ ਹਿੱਸਾ ਲੈ ਰਹੇ ਹਨ।
ਇਸ ਮੌਕੇ 'ਤੇ ਭਾਗੀਦਾਰਾਂ ਨੂੰ ਸੰਬੋਧਿਤ ਕਰਦਿਆਂ ਹੋਇਆਂ ਸ਼੍ਰੀ ਮਨੋਜ ਕੁਮਾਰ ਨੇ ਕਿਹਾ ਕਿ ਕੇਵੀਆਈਸੀ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੇ ‘ਆਤਮਨਿਰਭਰ ਭਾਰਤ’ ਦੇ ਸੁਪਨੇ ਨੂੰ ਸਾਕਾਰ ਕਰਨ ਦੇ ਯਤਨਾਂ ਵਿੱਚ ਆਪਣੀਆਂ ਵੱਖ-ਵੱਖ ਯੋਜਨਾਵਾਂ ਅਤੇ ਪ੍ਰੋਗਰਾਮਾਂ ਰਾਹੀਂ ਪਿੰਡਾਂ ਅਤੇ ਪਹਾੜੀ-ਸਰਹੱਦੀ ਖੇਤਰਾਂ ਵਿੱਚ ਨੌਜਵਾਨਾਂ, ਖਾਸ ਕਰਕੇ ਔਰਤਾਂ ਲਈ ਰੋਜ਼ਗਾਰ ਦੇ ਮੌਕੇ ਪੈਦਾ ਕਰਨ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾ ਰਿਹਾ ਹੈ। ਇਹ ਸਵੈ-ਮਾਣ ਨਾਲ ਚਰਖਿਆਂ 'ਤੇ ਕਤਾਈ ਕਰਕੇ ਅਤੇ ਆਪਣੇ ਪਰਿਵਾਰ ਦੀਆਂ ਰੋਜ਼ਾਨਾ ਲੋੜਾਂ ਦੀ ਪੂਰਤੀ ਕਰਕੇ ਲੱਖਾਂ ਬੁਣਕਰਾਂ ਨੂੰ ਆਤਮਨਿਰਭਰਤਾ ਵੱਲ ਲਿਜਾ ਰਿਹਾ ਹੈ।
ਕੇਵੀਆਈਸੀ ਦੇ ਚੇਅਰਮੈਨ ਨੇ ਇਹ ਵੀ ਦੁਹਰਾਇਆ ਕਿ ਕੇਵੀਆਈਸੀ ਆਪਣੇ ਵਿਭਿੰਨ ਯਤਨਾਂ ਰਾਹੀਂ ਦੇਸ਼ ਵਿੱਚ ਵਾਧੂ ਰੋਜ਼ਗਾਰ ਦੇ ਮੌਕੇ ਪੈਦਾ ਕਰਨ ਵਿੱਚ ਯੋਗਦਾਨ ਪਾ ਰਿਹਾ ਹੈ। ਉਨ੍ਹਾਂ ਕਿਹਾ ਕਿ ਮਧੂ ਮੱਖੀ ਪਾਲਣ ਵਿੱਚ ਸਿਖਲਾਈ ਪ੍ਰਾਪਤ ਲਾਭਪਾਤਰੀਆਂ ਨੂੰ ਮਧੂ-ਮੱਖੀਆਂ, ਮਸ਼ੀਨਾਂ ਅਤੇ ਮਧੂ ਮੱਖੀ ਕਲੋਨੀ ਵੰਡਣ ਨਾਲ ਰੋਜ਼ਗਾਰ ਦੇ ਨਵੇਂ ਸਾਧਨ ਵੀ ਵਿਕਸਤ ਹੋਣਗੇ।
ਉਨ੍ਹਾਂ ਨੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੇ ਦੇਸ਼ ਦੇ ਨੌਜਵਾਨਾਂ ਨੂੰ ਛੋਟੇ ਅਤੇ ਦਰਮਿਆਨੇ ਉਦਯੋਗ ਸ਼ੁਰੂ ਕਰਕੇ ਆਤਮਨਿਰਭਰ ਬਣਾਉਣ ਅਤੇ ਨੌਕਰੀ ਲੱਭਣ ਵਾਲਿਆਂ ਦੀ ਬਜਾਏ 'ਨੌਕਰੀ ਪ੍ਰਦਾਨ ਕਰਨ ਵਾਲੇ' ਬਣਨ ਦੇ ਵਿਜ਼ਨ 'ਤੇ ਵੀ ਜ਼ੋਰ ਦਿੱਤਾ।
ਸ਼੍ਰੀ ਮਨੋਜ ਕੁਮਾਰ ਨੇ ਦੇਸ਼ ਵਿੱਚ ਪੀਐੱਮਈਜੀਪੀ ਯੂਨਿਟਾਂ ਰਾਹੀਂ ਉੱਦਮ ਸਥਾਪਤ ਕਰਨ ਦੇ ਵੇਰਵੇ ਸਾਂਝੇ ਕੀਤੇ। ਉਨ੍ਹਾਂ ਕਿਹਾ ਕਿ ਨਿਰਮਾਣ ਉਦਯੋਗਾਂ ਨੂੰ ਉਤਸ਼ਾਹਿਤ ਕਰਨ ਲਈ, ਨਿਰਮਾਣ ਖੇਤਰ ਅਧੀਨ ਇੱਕ ਯੂਨਿਟ ਸਥਾਪਤ ਕਰਨ ਦੀ ਵੱਧ ਤੋਂ ਵੱਧ ਲਾਗਤ ਵੀ ਭਾਰਤ ਸਰਕਾਰ ਨੇ 25 ਲੱਖ ਰੁਪਏ ਤੋਂ ਵਧਾ ਕੇ 50 ਲੱਖ ਰੁਪਏ ਕਰ ਦਿੱਤੀ ਹੈ, ਇਸ ਨਾਲ ਪੀਐੱਮਈਜੀਪੀ ਸਕੀਮ ਅਧੀਨ ਨਵੇਂ ਉਦਯੋਗ ਸਥਾਪਤ ਕਰਨ ਨੂੰ ਉਤਸ਼ਾਹ ਮਿਲੇਗਾ।
ਚੇਅਰਮੈਨ ਨੇ ਕਿਹਾ ਕਿ ਇਹ ਧਿਆਨ ਦੇਣ ਯੋਗ ਹੈ ਕਿ ਮਾਲਾਵਲੀ ਅਤੇ ਦੇਸ਼ ਦੇ ਹੋਰ ਹਿੱਸਿਆਂ ਵਿੱਚ, ਪ੍ਰੋਜੈਕਟ ਰੀ-ਹੈਬ  ਲਾਗੂ ਕੀਤਾ ਗਿਆ ਹੈ ਅਤੇ ਹਾਥੀਆਂ ਦੇ ਨਿਯਮਤ ਰਸਤਿਆਂ 'ਤੇ ਮਧੂ-ਮੱਖੀਆਂ ਨੂੰ ਰੱਖਿਆ ਗਿਆ ਹੈ, ਤਾਂ ਜੋ ਇਹ ਇੱਕ ਰੁਕਾਵਟ ਵਜੋਂ ਕੰਮ ਕਰੇ ਅਤੇ ਹਾਥੀਆਂ ਦੇ ਹਮਲਿਆਂ ਕਾਰਨ ਮਨੁੱਖੀ ਮੌਤਾਂ ਨੂੰ ਰੋਕਿਆ ਜਾ ਸਕੇ। ਇਸ ਦੇ ਸਫਲ ਨਤੀਜੇ ਸਾਹਮਣੇ ਆਏ ਹਨ।
ਉਨ੍ਹਾਂ ਅੱਗੇ ਕਿਹਾ ਕਿ ਕੇਵੀਆਈਸੀ ਨੇ ਪਿਛਲੇ ਵਿੱਤੀ ਸਾਲ ਦੌਰਾਨ ਕਰਨਾਟਕ ਰਾਜ ਵਿੱਚ "ਹਨੀ ਮਿਸ਼ਨ" ਪ੍ਰੋਗਰਾਮ ਦੇ ਤਹਿਤ 80 ਮਧੂ ਮੱਖੀ ਪਾਲਕਾਂ ਨੂੰ ਮਧੂ-ਮੱਖੀਆਂ ਵਾਲੇ 800 ਬਕਸੇ, ਉਪਕਰਣ ਅਤੇ ਮਧੂ ਮੱਖੀ ਕਲੋਨੀਆਂ ਵੰਡੀਆਂ ਹਨ। ਇਸ ਤੋਂ ਇਲਾਵਾ, ਕੇਵੀਆਈਸੀ ਨੇ ਚਮੜਾ ਉਦਯੋਗ ਪ੍ਰੋਗਰਾਮ ਦੇ ਤਹਿਤ "ਕੁਮਹਾਰ ਸਸ਼ਕਤੀਕਰਨ ਯੋਜਨਾ" ਦੇ ਤਹਿਤ ਘੁਮਿਆਰਾਂ ਨੂੰ 100 ਇਲੈਕਟ੍ਰਿਕ ਪਹੀਏ ਅਤੇ 201 ਟੂਲ ਕਿੱਟਾਂ ਵੀ ਵੰਡੀਆਂ। ਪੀਐੱਮਈਜੀਪੀ ਸਕੀਮ ਤਹਿਤ 5864 ਯੂਨਿਟ ਸਥਾਪਿਤ ਕੀਤੇ ਗਏ ਹਨ, ਜਿਨ੍ਹਾਂ ਰਾਹੀਂ 46,912 ਲੋਕਾਂ ਨੂੰ ਰੋਜ਼ਗਾਰ ਦੇ ਮੌਕੇ ਪ੍ਰਦਾਨ ਕੀਤੇ ਗਏ ਹਨ ਅਤੇ ਲਗਭਗ 157.74 ਕਰੋੜ ਰੁਪਏ ਦੀ ਸਬਸਿਡੀ ਦਿੱਤੀ ਗਈ ਹੈ।
ਵਣਜ ਤੇ ਉਦਯੋਗ ਮੰਤਰਾਲਾ
ਦਾਂਡੀ ਮਾਰਚ ਮਾਰਗ 'ਤੇ ਲੂਣ ਉਤਪਾਦਨ ਨਾਲ ਜੁੜੇ ਕਰਮਚਾਰੀਆਂ ਲਈ ਸਿਹਤ ਕੈਂਪ ਲਗਾਇਆ ਗਿਆ
ਅਮ੍ਰਿਤ ਮਹੋਤਸਵ ਪ੍ਰੋਗਰਾਮ ਦੇ ਤਹਿਤ, ਭਾਰਤ ਸਰਕਾਰ ਦੇ ਵਣਜ ਤੇ ਉਦਯੋਗ ਮੰਤਰਾਲੇ ਦੇ ਉਦਯੋਗ ਅਤੇ ਅੰਦਰੂਨੀ ਵਪਾਰ ਦੇ ਪ੍ਰੋਤਸਾਹਨ ਵਿਭਾਗ  ਦੇ ਲੂਣ ਕਮਿਸ਼ਨਰ ਦੇ ਸੰਗਠਨ ਨੇ ਅੱਜ ਗੁਜਰਾਤ ਦੇ ਭਰੂਚ ਜ਼ਿਲ੍ਹੇ ਵਿੱਚ ਦਾਂਡੀ ਮਾਰਚ ਮਾਰਗ 'ਤੇ ਮਗਨਾਦ ਅਤੇ ਅਮੋਦ ਵਿਖੇ ਲੂਣ ਉਤਪਾਦਨ ਕਰਮਚਾਰੀਆਂ ਲਈ ਸਿਹਤ ਜਾਗਰੂਕਤਾ ਕੈਂਪ ਦਾ ਆਯੋਜਨ ਕੀਤਾ ।
ਇਸ ਸਿਹਤ ਕੈਂਪ ਵਿੱਚ ਦੇਵਲਾ, ਮਾਲਪੁਰ, ਨਾਦਾ, ਅਸਾਰਾ, ਤੰਕਾਰੀ, ਜੰਬੂਸਰ, ਗੰਧਾਰ ਅਤੇ ਦਾਹੇਜ ਦੇ 236 ਲੂਣ ਕਾਮਿਆਂ ਅਤੇ ਉਨ੍ਹਾਂ ਦੇ ਪਰਿਵਾਰਕ ਮੈਂਬਰਾਂ ਨੇ ਹਿੱਸਾ ਲਿਆ। ਇਸ ਸਿਹਤ ਕੈਂਪ ਵਿੱਚ ਲੂਣ ਕਰਮਚਾਰੀਆਂ ਦੀ ਸਿਹਤ ਜਾਂਚ 10:30 ਵਜੇ ਸ਼ੁਰੂ ਹੋਈ ਅਤੇ ਦੁਪਹਿਰ 1:30 ਵਜੇ ਤੱਕ ਜਾਰੀ ਰਹੀ। ਸੂਬਾ ਮੈਡੀਕਲ ਕਾਲਜ ਅਤੇ ਹਸਪਤਾਲ ਦੇ ਡਾਕਟਰਾਂ ਅਤੇ ਮਾਹਰਾਂ ਅਤੇ ਜੰਬੂਸਰ ਦੇ ਤਾਲੁਕਾ ਸਿਹਤ ਵਿਭਾਗ ਨੇ ਕੈਂਪ ਵਿੱਚ ਸਿਹਤ ਜਾਂਚ ਕੀਤੀ।
ਪੈਰਾ ਮੈਡੀਕਲ ਸਟਾਫ ਨੇ ਸਿਹਤ ਜਾਂਚ ਵਿੱਚ ਮੈਡੀਕਲ ਟੀਮ ਦੀ ਸਹਾਇਤਾ ਕੀਤੀ। ਡਾਕਟਰਾਂ ਦੁਆਰਾ ਨਿਰਧਾਰਤ ਦਵਾਈਆਂ ਇਨ੍ਹਾਂ ਕਰਮਚਾਰੀਆਂ ਨੂੰ ਵੰਡੀਆਂ ਗਈਆਂ। ਪੂਰੀ ਪ੍ਰਕਿਰਿਆ ਦਾ ਨਿਰੀਖਣ ਕਰਨ ਲਈ ਭਰੂਚ ਦੇ ਡਿਪਟੀ ਕਮਿਸ਼ਨਰ ਅਤੇ ਅਹਿਮਦਾਬਾਦ ਦੇ ਡਿਪਟੀ ਲੂਣ ਕਮਿਸ਼ਨਰ  ਨੇ ਇਸ ਕੈਂਪ ਵਿੱਚ ਸ਼ਿਰਕਤ ਕੀਤੀ।
'ਅਮ੍ਰਿਤ ਮਹੋਤਸਵ' ਪ੍ਰੋਗਰਾਮਾਂ ਦੀ ਇੱਕ ਲੜੀ ਹੈ, ਜੋ ਆਜ਼ਾਦੀ ਦੀ 75 ਵੀਂ ਵਰ੍ਹੇਗੰਢ ਸਬੰਧੀ ਭਾਰਤ ਸਰਕਾਰ ਵੱਲੋਂ ਦੇਸ਼ ਭਰ ਵਿੱਚ ਆਯੋਜਿਤ ਕੀਤੇ ਜਾ ਰਹੇ ਹਨ। ਇਸ ਉਤਸਵ ਦਾ ਉਦਘਾਟਨ ਮਾਣਯੋਗ ਪ੍ਰਧਾਨ ਮੰਤਰੀ ਦੁਆਰਾ 12 ਮਾਰਚ 2021 ਨੂੰ ਕੀਤਾ ਗਿਆ ਸੀ। ਸਾਡੇ ਦੇਸ਼ ਦੀ ਆਜ਼ਾਦੀ ਦੇ ਇਤਿਹਾਸ ਨੂੰ ਬਦਲਣ ਵਿੱਚ ਲੂਣ ਨੇ ਮਹੱਤਵਪੂਰਣ ਭੂਮਿਕਾ ਨਿਭਾਈ ਹੈ। ਲੂਣ ਦੇ ਉਤਪਾਦਨ ਨਾਲ ਜੁੜੇ ਕਰਮਚਾਰੀ ਆਪਣੀ ਮਿਹਨਤ ਸਦਕਾ ਲੂਣ ਦਾ ਨਿਰੰਤਰ ਨਿਰਮਾਣ ਕਰ ਰਹੇ ਹਨ ਅਤੇ ਭਾਰਤ ਦੇ ਵਿਕਾਸ ਵਿੱਚ ਯੋਗਦਾਨ ਪਾ ਰਹੇ ਹਨ।
ਆਜ਼ਾਦੀ ਤੋਂ ਪਹਿਲਾਂ, ਭਾਰਤ ਦੇ ਨਾਗਰਿਕ ਮਹਿੰਗੇ ਆਯਾਤ ਲੂਣ ਖਰੀਦਣ ਲਈ ਮਜਬੂਰ ਸਨ ਅਤੇ ਸਥਾਨਕ ਤੌਰ 'ਤੇ ਨਮਕ ਦੇ ਉਤਪਾਦਨ' ਤੇ ਪਾਬੰਦੀ ਲਗਾਈ ਗਈ ਸੀ। ਮਹਾਤਮਾ ਗਾਂਧੀ ਦੁਆਰਾ ਦਾਂਡੀ ਮਾਰਚ ਦੀ ਮਹੱਤਤਾ ਭਾਰਤ ਦੇ ਸੁਤੰਤਰਤਾ ਸੰਗਰਾਮ ਦੇ ਇਤਿਹਾਸ ਦਾ ਇੱਕ ਮਹੱਤਵਪੂਰਣ ਅਧਿਆਇ ਹੈ। ਅੱਜ ਭਾਰਤ ਵਿਸ਼ਵ ਵਿੱਚ ਤੀਜਾ ਸਭ ਤੋਂ ਵੱਡਾ ਲੂਣ ਉਤਪਾਦਕ ਹੈ ਅਤੇ ਇਹ ਵਿਸ਼ਵ ਭਰ ਵਿੱਚ ਲੂਣ ਦੀ ਬਰਾਮਦ ਕਰਦਾ ਹੈ। ਭਾਰਤ ਦੀ ਲੂਣ ਉਤਪਾਦਨ ਦੀ ਸਮਰੱਥਾ ਹੁਣ ਵੱਧ ਕੇ 30 ਮਿਲੀਅਨ ਟਨ ਹੋ ਗਈ ਹੈ, ਜੋ ਆਜ਼ਾਦੀ ਤੋਂ ਪਹਿਲਾਂ 2 ਮਿਲੀਅਨ ਟਨ ਤੋਂ ਵੀ ਘੱਟ ਸੀ। ਭਾਰਤ ਆਪਣੀ ਘਰੇਲੂ ਖਪਤ ਅਤੇ ਉਦਯੋਗਿਕ ਮੰਗ ਨੂੰ ਪੂਰਾ ਕਰਨ ਤੋਂ ਬਾਅਦ ਵਿਸ਼ਵ ਦੇ ਵੱਖ-ਵੱਖ ਦੇਸ਼ਾਂ ਨੂੰ 5 ਮਿਲੀਅਨ ਟਨ ਲੂਣ ਦੀ ਬਰਾਮਦ ਕਰ ਰਿਹਾ ਹੈ।
ਪੋਸ਼ਣ ਸੰਬੰਧੀ ਵਿਕਲਪ ਜਿਵੇਂ ਕਿ ਆਇਓਡੀਨ ਅਤੇ ਆਇਰਨ ਪ੍ਰਦਾਨ ਕਰਨ ਵਿੱਚ ਲੂਣ ਦੀ ਵਿਲੱਖਣ ਭੂਮਿਕਾ ਹੁੰਦੀ ਹੈ ਅਤੇ ਇਸ ਦੀ ਪ੍ਰਭਾਵਸ਼ੀਲਤਾ ਸਿੱਧ ਹੋ ਗਈ ਹੈ। ਜਦੋਂ ਅਸੀਂ ਆਇਓਡਾਈਜ਼ਡ ਲੂਣ ਨੂੰ ਸਮੁੱਚੀ ਆਬਾਦੀ ਲਈ ਪਹੁੰਚਯੋਗ ਬਣਾਇਆ, ਤਦ ਆਇਓਡੀਨ ਦੀ ਘਾਟ ਦੀ ਸਮੱਸਿਆ ਨੂੰ ਪ੍ਰਭਾਵਸ਼ਾਲੀ ਢੰਗ ਨਾਲ ਖਤਮ ਕਰਨ ਵਿੱਚ ਵੱਡੀ ਸਫਲਤਾ ਮਿਲੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਯਾਸ ਤੂਫਾਨ ਦੇ ਪ੍ਰਭਾਵ ਦੀ ਸਮੀਖਿਆ ਕਰਨ ਲਈ 28 ਮਈ ਨੂੰ ਓਡੀਸ਼ਾ ਅਤੇ ਪੱਛਮ ਬੰਗਾਲ ਦਾ ਦੌਰਾ ਕਰਨਗੇ
ਪ੍ਰਧਾਨ ਮੰਤਰੀ ਯਾਸ ਤੂਫਾਨ ਤੋਂ ਪ੍ਰਭਾਵਿਤ ਇਲਾਕਿਆਂ ਦਾ ਹਵਾਈ ਸਰਵੇਖਣ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 28 ਮਈ, 2021 ਨੂੰ ਓਡੀਸ਼ਾ ਅਤੇ ਪੱਛਮ ਬੰਗਾਲ ਦਾ ਦੌਰਾ ਕਰਨਗੇ। ਉਹ ਯਾਸ ਤੂਫਾਨ ਦੇ ਪ੍ਰਭਾਵ ਦਾ ਜਾਇਜ਼ਾ ਲੈਣ ਲਈ ਦੋਵਾਂ ਰਾਜਾਂ ਵਿੱਚ ਸਮੀਖਿਆ ਮੀਟਿੰਗਾਂ ਦੀ ਪ੍ਰਧਾਨਗੀ ਕਰਨਗੇ। ਪ੍ਰਧਾਨ ਮੰਤਰੀ ਦੋਹਾਂ ਰਾਜਾਂ ਵਿੱਚ ਚੱਕਰਵਾਤੀ ਤੂਫਾਨ ਤੋਂ ਪ੍ਰਭਾਵਿਤ ਇਲਾਕਿਆਂ ਦਾ ਹਵਾਈ ਸਰਵੇਖਣ ਵੀ ਕਰਨਗੇ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਸੀਐੱਸਆਈਆਰ-ਸੀਐੱਮਈਆਰਆਈ ਨੇ ‘ਜਲ ਕਾਇਆਕਲਪ ਪਲਾਂਟ' ਦਾ ਅਨਾਵਰਣ ਕੀਤਾ, ਜੋ ਕਿ ਜੈਵਿਕ ਖੇਤੀ ਨੂੰ ਸੋਧਿਤ ਵਿਅਰਥ ਪਾਣੀ ਦੀ ਸੁਵਿਧਾ ਉਪਲਬਧ ਕਰਾਉਂਦਾ ਹੈ
ਸੀਐੱਸਆਈਆਰ-ਸੈਂਟਰਲ ਮਕੈਨੀਕਲ ਇੰਜਨੀਅਰਿੰਗ ਰਿਸਰਚ ਇੰਸਟੀਚਿਊਟ,ਦੁਰਗਾਪੁਰ ਨੇ ਪਹਿਲੀ ਵਾਰ ਵਿਅਰਥ ਪਾਣੀ ਨੂੰ ਸੋਧਣ ਦੇ ਤਕਨੀਕੀ ਮਾਡਲ ਦਾ ਅਨਾਵਰਣ ਕੀਤਾ, ਜੋ ਸਿੰਚਾਈ/ਖੇਤੀ ਦੇ ਉਦੇਸ਼ਾਂ ਦੇ ਲਈ ਵਿਅਰਥ ਪਾਣੀ ਨੂੰ ਸ਼ੁੱਧ ਕਰਦਾ ਹੈ।ਸੀਐੱਸਆਈਆਰ-ਸੀਐੱਮਈਆਰਆਈ ਦੇ ਨਿਰਦੇਸ਼ਕ ਪ੍ਰੋਫੈਸਰ  ਹਰੀਸ਼ ਹਿਰਾਨੀ ਨੇ ਸ਼੍ਰੀ ਸੁਭੇਂਦੁ ਬਸੁ ਵਧੀਕ ਜ਼ਿਲ੍ਹਾ ਮੈਜਿਸਟਰੇਟ ,ਪੱਛਮ ਵਰਧਮਾਨ ਅਤੇ ਵਧੀਕ ਕਾਰਜਕਾਰੀ ਅਧਿਕਾਰੀ,ਪੱਛਮ ਵਰਧਮਾਨ ਜ਼ਿਲ੍ਹਾ ਪ੍ਰੀਸ਼ਦ ਦੇ ਨਾਲ ਅੱਕ ਦੁਰਗਾਪੁਰ  ਸਥਿਤ ਸੀਐੱਸਆਈਆਰ-ਸੀਐੱਮਈਆਰਆਈ ਕਾਲੋਨੀ ਵਿੱਚ ' ਐਕੂਯਾ ਰੇਜੁਵ'ਦਾ ਉਦਘਾਟਨ ਕੀਤਾ।
ਆਪਣੇ ਉਦਘਾਟਨੀ ਭਾਸ਼ਣ ਵਿੱਚ ਪ੍ਰੋਫੈਸਰ ਹਿਰਾਨੀ ਨੇ ਕਿਹਾ ਕਿ ਉਹ ਵਿਗਿਆਨ ਦੇ ਬੁਨਿਆਦੀ ਸਿਧਾਂਤਾਂ ਦੇ ਇਸਤੇਮਾਲ ਦੇ ਜ਼ਰੀਏ ਸਮਾਜ ਨੁੰ ਕਾਰਬਨ ਡਾਈਆਕਸਾਈਡ ਨਿਕਾਸ,ਜਲ ਨਿਕਾਸੀ ਪ੍ਰਣਾਲੀ ਵਿੱਚ ਅਕਸਰ ਰੁਕਾਵਟ ਅਤੇ ਨਾਲੀ ਦੇ ਪਾਣੀ ਰਿਸਾਵ ਦੀਆਂ ਸਮੱਸਿਆਵਾਂ ਤੋਂ ਨਿਜਾਤ ਦਿਵਾਉਣਾ ਚਾਹੁੰਦੇ ਹਨ।ਉਨ੍ਹਾ ਨੇ ਵਿਭਿੰਨ ਅਧਿਐਨਾਂ ਦਾ ਹਵਾਲਾ ਵੀ ਦਿੱਤਾ, ਜਿਨ੍ਹਾ ਵਿੱਚ ਇਸ ਗੱਲ ਦਾ ਉਲੇਖ ਕੀਤਾ ਗਿਆ ਹੈ ਕਿ ਕੋਵਿਡਵਾਇਰਸ ਵਿੱਚ ਨਾਲੀ ਦੇ ਪਾਣੀ ਵਿੱਚ 34 ਦਿਨਾਂ ਤੱਕ ਜੀਵਤ ਰਹਿਣ ਦੀ ਸਮਰੱਥਾ ਹੈ।ਇਨ੍ਹਾ ਸਮਾਜਿਕ ਪਹਿਲੂਆਂ ਨੂੰ ਧਿਆਨ ਵਿੱਚ ਰੱਖਦੇ ਹੋਏ, ਉਨ੍ਹਾ ਨੇ ਨੈਸ਼ਨਲ ਗਰੀਨ ਟ੍ਰਿਬਿਊਨਲ, ਜੋ ਸਾਡੇ ਦੇਸ਼ ਵਿੱਚ ਵਾਤਾਵਰਣ ਨਾਲ ਜੁੜੇ ਮੁੱਦਿਆਂ ਨਾਲ ਸਬੰਧਿਤ ਮਾਮਲਿਆਂ ਦੇ ਜਲਦ ਨਿਪਟਾਰੇ ਦੇ ਲਈ ਵਿਧਾਨਿਕ ਬਾਡੀ ਹੈ,ਦੇ ਮਾਪਦੰਡਾਂ ਦਾ ਪਾਲਣ ਕਰਦੇ ਹੋਏ ਇਸ ਤਕਨੀਕ ਦੀ ਕਲਪਨਾ ਕੀਤੀ ।
ਐਕੂਯਾ ਪੁਨਰਜੀਵਨ ਪਲਾਂਟ  ਬਰਬਾਦ ਪਾਣੀ ਦੇ ਪੁਨਰਜੀਵਨ ਦਾ ਏਕੀਕ੍ਰਿਤ ਮਾਡਲ ਹੈ ਜਿਸ ਵਿੱਚ ਸ਼ੁਧੀ ਦੇ ਵਿਭਿੰਨ ਮਾਪਦੰਡਾਂ ਦੇ ਆਧਾਰ 'ਤੇ ਬਰਬਾਦ ਪਾਣੀ ਦੇ ਵਿਆਪਕ ਸੋਧਣ ਦੇ ਲਈ ਇੱਕ ਛੇ-ਪੱਧਰੀ ਸ਼ੁਧੀਕਰਣ ਪ੍ਰਣਾਲੀ ਸ਼ਾਮਲ ਹੈ।ਏਆਰਪੀ ਦਾ ਉਪਯੋਗ ਕਰਕੇ ਲੱਗਭੱਗ 24,000 ਲੀਟਰ ਪਾਣੀ ਨੂੰ ਸਾਫ ਕੀਤਾ ਜਾ ਸਕਦਾ ਹੈ ਜੋ ਕਿ ਲਗਭਗ 4 ਏਕੜ ਖੇਤੀ ਭੂਮੀ  ਦੇ ਲਈ ਕਾਫੀ ਹੋਵੇਗਾ।ਇਸ ਪਲਾਂਟ ਵਿੱਚ ਇਸਤੇਮਾਲ ਕੀਤੇ ਜਾਣ ਵਾਲੇ ਫਿਲਟ੍ਰੇਸ਼ਨ ਮੀਡੀਆ ਨੂੰ ਵਿਸ਼ੇਸ਼ ਰੂਪ ਨਾਲ ਭਾਰਤ ਵਿੱਚ ਨਾਲੀ ਦੇ ਪਾਣੀ ਨਾਲ ਜੁੜੇ ਮਾਪਦੰਡਾਂ ਨੂੰ ਸੰਭਾਲਣ ਦੇ ਲਈ ਵਿਕਸਿਤ ਕੀਤਾ ਗਿਆ ਹੈ ਅਤੇ ਭੂਗੋਲਿਕ ਵਿਭਿੰਨਤਾ ਦੇ ਆਧਾਰ 'ਤੇ ਇਸ ਵਿੱਚ ਬਦਲਾਓ ਕੀਤਾ ਜਾ ਸਕਦਾ ਹੈ।ਫਿਲਟਰ ਮੀਡੀਆ ਵੀ ਸਥਾਨਕ ਰੂਪ ਨਾਲ ਸਰੋਤ-ਸਮਰੱਥ ਹੈ ਤਾਂਕਿ ਇਹ ਸੁਨਿਸ਼ਚਿਤ ਹੋ ਸਕੇ ਕਿ ਏਆਰਪੀ ਦੇ ਵਧੇ ਹੋਏ ਉਤਪਾਦਨ ਦੇ ਲਈ ਸਪਲਾਈ ਚੇਨ ਵਿੱਚ ਕੋਈ ਦਬਾਅ ਨਾ ਹੋਵੇ।ਸਥਿਰ ਹੋਣ ਦੇ ਲਈ ਥੋੜਾ ਅਤੇ ਸਮਾਂ ਦਿੱਤੇ ਜਾਣ 'ਤੇ ਸੋਧਿਤ ਪਾਣੀ,ਜਿਸ ਨੂੰ ਹੁਣ ਸਿੰਚਾਈ ਦੇ ਲਈ ਉਪਯੋਗ ਕੀਤਾ ਜਾ ਰਿਹਾ ਹੈ, ਨੂੰ ਪੀਣ ਦੇ ਉਦੇਸ਼ ਨਾਲ ਵੀ ਇਸਤੇਮਾਲ ਕੀਤਾ ਜਾ ਸਕਦਾ ਹੈ। ਇਸ ਪ੍ਰਣਾਲੀ ਦਾ ਦੋਹਰਾ ਲਾਭ ਹੁੰਦਾ ਹੈ। ਇੱਕ ਪਾਸੇ ਜਿੱਥੇ ਸ਼ੋਧਿਤ ਪਾਣੀ ਦਾ ਉਪਯੋਗ ਸਿੰਚਾਈ ਦੇ ਉਦੇਸ਼ ਦੇ ਲਈ ਕੀਤਾ ਜਾ ਰਿਹਾ ਹੈ, ਉਥੇ ਫਿਲਟਰ ਕੀਤੇ ਗਏ ਗਾਦ ਨੂੰ ਦੇਸ਼ੀ ਖਾਦ ਜਾਂ ਖਾਦ ਦੇ ਰੂਪ ਵਿੱਚ ਇਸਤੇਮਾਲ ਕੀਤਾ ਜਾਂਦਾ ਹੈ। ਪੱਤਝੜ ਦੇ ਮੌਸਮ ਵਿੱਚ ਡਿੱਗਣ ਵਾਲੇ ਸੁੱਕੇ ਪੱਤਿਆਂ ਤੋਂ ਤਿਆਰ ਜੈਵਿਕ ਕੋਇਲੇ  ਦਾ ਉਪਯੋਗ ਮਿੱਟੀ ਦੇ ਮਿਸ਼ਰਣ ਦੇ ਲਈ ਵੀ ਕੀਤਾ ਜਾਂਦਾ ਹੈ ਕਿਉਂਕਿ ਇਹ ਸਿੰਚਾਈ ਦੇ ਲਈ ਪਾਣੀ ਦੀ ਜ਼ਰੂਰਤ ਵਿੱਚ ਕਮੀ ਲਿਆਉਂਦਾ ਹੈ ਜਿਸ ਨਾਲ ਪਾਣੀ ਦੀ ਬੱਚਤ ਹੁੰਦੀ ਹੈ।ਇਹ ਸੰਸਥਾਨ ਪਹਿਲਾ ਵੀ ਇਸ ਤਰ੍ਹਾ ਦੇ ਉਦੇਸ਼ ਦੇ ਲਈ ਪਾਣੀ ਦੀ ਘੱਟ ਜ਼ਰੂਰਤ ਦੇ ਲਈ ਸਪਰਿੰਕਲ ਸਿਸਟਮ ਅਤੇ ਹੋਰ ਵਿਕਲਪਿਕ ਤਕਨੀਕਾਂ ਦਾ ਉਪਯੋਗ ਕਰ ਰਿਹਾ ਸੀ।ਪ੍ਰੋਫੈਸਰ ਹਿਰਾਨੀ ਨੇ ਸਮਾਜ ਦੇ ਵਿਭਿੰਨ ਹਿੱਤਧਾਰਕਾਂ,ਨਾਗਰਿਕ ਬਾਡੀਜ਼,ਸਰਕਾਰੀ ਅਧਿਕਾਰੀਆਂ,ਗੈਰ ਸਰਕਾਰੀ ਸੰਗਠਨਾਂ ਨੂੰ ਵਿਗਿਆਨਕ ਭਾਈਚਾਰੇ ਨਾਲ ਅੱਗੇ ਆ ਕੇ ਸਾਤ ਮਿਲਕੇ ਕੰਮ ਕਰਨ ਦਾ ਸੱਦਾ ਦਿੱਤਾ।
ਸ਼੍ਰੀ ਸੁਭੇਂਦੁ ਬਸੁ ਨੇ ਇਸ ਸੰਸਥਾਨ ਦੇ ਵਿਗਿਆਨਕ ਯਤਨਾਂ ਦੀ ਸਰਾਹਨਾ ਕੀਤੀ ਅਤੇ ਕਿਹਾ ਕਿ ਮੌਜੂਦਾ ਵਾਤਾਵਰਣ ਵਿੱਚ ਇਸ ਤਕਨੀਕ ਦੀ ਬੇਹੱਦ ਜ਼ਰੂਰਤ ਹੈ।ਉਨ੍ਹਾ ਨੇ ਕਿਹਾ ਕਿ ਜਲਦ ਹੀ ਨਗਰ ਨਿਗਮ,ਸਿੰਚਾਈ ਵਿਭਾਗ ਅਤੇ ਜ਼ਿਲ੍ਹਾ ਪ੍ਰਸ਼ਾਸਨ ਸੀਐੱਸਆਈਆਰ-ਸੀਐੱਮਈਆਰਆਈ ਦੇ ਸਾਥ ਮਿਲਕੇ ਸੈਮੀਨਾਰ ਦਾ ਆਯੋਜਨ ਕਰਨਗੇ ਤਾਂਕਿ ਜ਼ਰੂਰੀ ਸਥਾਨਾਂ 'ਤੇ ਇਸ ਦੇ ਉਚਿਤ ਲਾਗੂ ਕਰਨ ਦੇ ਬਾਰੇ ਵਿੱਚ ਚਰਚਾ ਕੀਤੀ ਜਾ ਸਕੇ। ਸ਼੍ਰੀ ਬਸੁ ਨੇ ਵਿਸ਼ਵਾਸ ਪ੍ਰਗਟ ਕੀਤਾ ਕਿ ਸੀਐੱਸਆਈਆਰ-ਸੀਐੱਮਈਆਰਆਈ ਬਰਬਾਦ ਪਾਣੀ ਪ੍ਰਬੰਧਨ ਸਹਿਤ ਉਦਯੋਗਿਕ ਪ੍ਰਦੂਸ਼ਣ ਨਾਲ ਸਬੰਧਿਤ ਸਮੱਸਿਆਵਾਂ ਦਾ ਹੱਲ ਕੱਢਣ ਵਿੱਚ ਵੀ ਸਮਰੱਥ ਹੈ ਅਤੇ ਉਸ ਦੇ ਪਾਸ ਇਸ ਦੇ ਲਈ ਖੋਜ ਅਤੇ ਵਿਕਾਸ ਨਾਲ ਜੁੜੇ ਉਪਾਅ ਹੋਣਗੇ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਬਾਰੇ ਅੱਪਡੇਟਸ
ਡਾ. ਹਰਸ਼ ਵਰਧਨ ਨੇ ਭਾਰਤ ਦੀ ਪਹਿਲੀ ਮੋਬਾਈਲ ਆਈ-ਲੈਬ  ਲਾਂਚ ਕੀਤੀ
ਰਿਕਵਰੀ ਰੇਟ ਸੁਧਰ ਕੇ 52.96% ਹੋਇਆ
ਕੇਂਦਰੀ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰੀ ਡਾ. ਹਰਸ਼ ਵਰਧਨ ਨੇ ਕੋਵਿਡ -19 ਦੀ ਟੈਸਟਿੰਗ ਸੁਵਿਧਾ ਹਰੇਕ ਵਿਅਕਤੀ ਤੱਕ ਪਹੁੰਚਾਉਣ ਲਈ ਭਾਰਤ ਦੀ ਪਹਿਲੀ ਮੋਬਾਈਲ ਆਈ-ਲੈਬ  ਲਾਂਚ ਕੀਤੀ। ਇਸ ਨੂੰ ਦੇਸ਼ ਦੇ ਦੂਰ-ਦਰਾਜ, ਅੰਦਰੂਨੀ ਅਤੇ ਦੁਰਗਮ ਹਿੱਸਿਆਂ ਵਿੱਚ ਤੈਨਾਤ ਕੀਤਾ ਜਾਵੇਗਾ ਅਤੇ ਇਸ ਦੀ ਸਮਰੱਥਾ ਸੀਜੀਐੱਚਐੱਸ ਰੇਟਾਂ 'ਤੇ ਰੋਜ਼ਾਨਾ 25 ਕੋਵਿਡ-19 ਆਰਟੀ-ਪੀਸੀਆਰ ਟੈਸਟ, 300 ਐਲਿਜ਼ਾ ਟੈਸਟ/ਰੋਜ਼ਾਨਾ, ਟੀਬੀ, ਐੱਚਆਈਵੀ ਆਦਿ ਲਈ ਐਡੀਸ਼ਨਲ ਟੈਸਟਾਂ ਦੀ ਹੋਵੇਗੀ। ਸੰਕ੍ਰਾਮਕ ਰੋਗ ਡਾਇਗਨੌਸਟਿਕ ਪ੍ਰਯੋਗਸ਼ਾਲਾ  ਕੋਵਿਡ ਕਮਾਂਡ ਰਣਨੀਤੀ ਤਹਿਤ ਵਿਗਿਆਨ ਅਤੇ ਟੈਕਨੋਲੋਜੀ ਮੰਤਰਾਲੇ ਦੇ ਬਾਇਓਟੈਕਨੋਲੋਜੀ ਵਿਭਾਗ ਦੁਆਰਾ ਸਮਰਥਿਤ ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ ਕੋਵਿਡ-19 ਦੇ 7390 ਰੋਗੀ ਠੀਕ ਹੋਏ। ਹੁਣ ਤੱਕ ਕੁੱਲ 1,94,324 ਰੋਗੀ ਕੋਵਿਡ-19 ਬਿਮਾਰੀ ਤੋਂ ਠੀਕ ਹੋ ਚੁੱਕੇ ਹਨ। ਰਿਕਵਰੀ ਰੇਟ ਵਧਕੇ 52.96% ਤੱਕ ਪਹੁੰਚ ਗਿਆ ਹੈ। ਵਰਤਮਾਨ ਵਿੱਚ, ਕੋਵਿਡ-19 ਦੇ ਕੁੱਲ 1,60,384 ਐਕਟਿਵ ਕੇਸ ਮੈਡੀਕਲ ਨਿਗਰਾਨੀ ਵਿੱਚ ਹਨ।
ਸਰਕਾਰੀ ਪ੍ਰਯੋਗਸ਼ਾਲਾਵਾਂ ਦੀ ਸੰਖਿਆ 699 ਅਤੇ ਪ੍ਰਾਈਵੇਟ ਪ੍ਰਯੋਗਸ਼ਾਲਾਵਾਂ ਦੀ ਸੰਖਿਆ 254  ਤੱਕ ਵਧਾ ਦਿੱਤੀ ਗਈ ਹੈ। ਬ੍ਰੇਕ-ਅੱਪ ਨਿਮਨਲਿਖਿਤ ਹੈ;
ਰੀਅਲ ਟਾਈਮ ਆਰਟੀ ਪੀਸੀਆਰ ਅਧਾਰਿਤ ਟੈਸਟਿੰਗ ਪ੍ਰਯੋਗਸ਼ਾਲਾਵਾਂ: 540 
ਟਰੂਨੈਟ ਅਧਾਰਿਤ ਟੈਸਟਿੰਗ ਪ੍ਰਯੋਗਸ਼ਾਲਾਵਾਂ : 340 
ਸੀਬੀਐੱਨਏਏਟੀ ਅਧਾਰਿਤ ਟੈਸਟਿੰਗ ਪ੍ਰਯੋਗਸ਼ਾਲਾਵਾਂ : 73 
ਪਿਛਲੇ 24 ਘੰਟਿਆਂ ਵਿੱਚ, 1,65,412 ਸੈਂਪਲ ਟੈਸਟ ਕੀਤੇ ਗਏ ਸਨ। ਹੁਣ ਤੱਕ ਟੈਸਟ ਕੀਤੇ ਸੈਂਪਲਾਂ ਦੀ ਸੰਖਿਆ 62,49,668 ਹੈ।
ਕੋਵਿਡ–19 ਨਾਲ ਸਬੰਧਿਤ ਤਕਨੀਕੀ ਮਾਮਲਿਆਂ ’ਤੇ ਹਰ ਤਰ੍ਹਾਂ ਦੀ ਸਹੀ ਤੇ ਅੱਪਡੇਟਡ  ਜਾਣਕਾਰੀ ਅਤੇ ਅਡਵਾਈਜ਼ਰੀ ਲਈ ਕਿਰਪਾ ਕਰਕੇ ਨਿਯਮਿਤ ਰੂਪ ’ਚ ਇੱਥੇ ਜਾਓ: https://www.mohfw.gov.in/ ਅਤੇ @MoHFW_INDIA.
(ਕੋਵਿਡ–19 ਨਾਲ ਸਬੰਧਿਤ ਤਕਨੀਕੀ ਸੁਆਲ technicalquery.covid19[at]gov[dot]in ਉੱਤੇ ਅਤੇ ਹੋਰ ਸੁਆਲ ncov2019[at]gov[dot]in ਅਤੇ ਹੋਰ ਪ੍ਰਸ਼ਨ ncov2019[at]gov[dot]in ਅਤੇ @CovidIndiaSeva ਉੱਤੇ ਈਮੇਲ ਰਾਹੀਂ ਭੇਜੇ ਜਾ ਸਕਦੇ ਹਨ।
ਕੋਵਿਡ–19 ਬਾਰੇ ਕਿਸੇ ਵੀ ਤਰ੍ਹਾਂ ਦੇ ਸੁਆਲ ਹੋਣ, ਤਾਂ ਕਿਰਪਾ ਕਰਕੇ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਦੇ ਹੈਲਪਲਾਈਨ ਨੰਬਰ: +91-11-23978046 ਜਾਂ 1075  ਜਾਂ 1075  ਉੱਤੇ ਕਾਲ ਕਰੋ। ਕੋਵਿਡ–19 ਬਾਰੇ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਹੈਲਪਲਾਈਨ ਨੰਬਰਾਂ ਦੀ ਸੂਚੀ ਵੀ ਇੱਥੇ ਉਪਲਬਧ ਹੈ https://www.mohfw.gov.in/pdf/coronvavirushelplinenumber.pdf
ਵਿੱਤ ਮੰਤਰਾਲਾ
ਸੋਵਰਨ ਗੋਲਡ ਬਾਂਡ ਸਕੀਮ 2020-21  ਈਸ਼ੂ ਮੁੱਲ
ਭਾਰਤ ਸਰਕਾਰ ਦੇ ਨੋਟੀਫਿਕੇਸ਼ਨ ਨੰਬਰ 4  - ਬੀ 2020 /ਮਿਤੀ 9 ਅਕਤੂਬਰ, 2020 ਦੇ ਸੰਬੰਧ ਵਿਚ ਜਨਵਰੀ, 11-15, 2021 ਦੇ ਅਰਸੇ ਲਈ ਸੋਵਰਨ ਗੋਲਡ ਬਾਂਡਜ਼ 2021  ਮਿਤੀ 19 ਜਨਵਰੀ, 2021 ਦੀ ਸੈਟਲਮੈਂਟ ਸਮੇਤ ਖੋਲ੍ਹੇ ਜਾਣਗੇ। ਬਾਂਡ ਦਾ ਇਸ਼ੂ ਮੁੱਲ ਸਬਸਕ੍ਰਿਪਸ਼ਨ ਅਵਧੀ ਦੌਰਾਨ 5104 ਰੁਪਏ - ਪ੍ਰਤੀ ਗ੍ਰਾਮ ਹੋਵੇਗਾ, ਜਿਵੇਂ ਕਿ ਭਾਰਤੀ ਰਿਜ਼ਰਵ ਬੈਂਕ ਵਲੋਂ ਵੀ 8 ਜਨਵਰੀ, 2021 ਨੂੰ ਪ੍ਰਕਾਸ਼ਤ ਆਪਣੀ ਪ੍ਰੈੱਸ ਰਿਲੀਜ਼ ਵਿਚ ਕਿਹਾ ਗਿਆ ਹੈ।
ਭਾਰਤ ਸਰਕਾਰ ਨੇ ਭਾਰਤੀ ਰਿਜ਼ਰਵ ਬੈਂਕ ਦੀ ਸਲਾਹ ਨਾਲ ਉਨ੍ਹਾਂ ਨਿਵੇਸ਼ਕਾਂ ਨੂੰ ਜੋ ਆਨਲਾਈਨ ਅਪਲਾਈ ਕਰਨਗੇ ਅਤੇ ਡਿਜੀਟਲ ਮਾਧਿਅਮ ਰਾਹੀਂ ਅਦਾਇਗੀ ਕਰਨਗੇ, ਪ੍ਰਤੀ ਗ੍ਰਾਮ ਸੋਨੇ ਦੇ ਇਸ਼ੂ ਮੁੱਲ ਵਿਚ 50 ਰੁਪਏ ਦੇ ਹਿਸਾਬ ਨਾਲ ਡਿਸਕਾਊਂਟ ਦੇਣ ਦਾ ਫੈਸਲਾ ਕੀਤਾ ਹੈ। ਅਜਿਹੇ ਨਿਵੇਸ਼ਕਾਂ ਲਈ ਗੋਲਡ ਬਾਂਡ ਦਾ ਇਸ਼ੂ ਮੁੱਲ 5054 ਰੁਪਏ  ਸੋਨਾ ਪ੍ਰਤੀ ਗ੍ਰਾਮ ਹੋਵੇਗਾ।
----------------------------
ਆਰਐਮ ਕੇਐਮਐਨ
(Visitor Counter : 79
ਸ਼ਹਿਰੀ ਵਿਕਾਸ,ਹਾਊਸਿੰਗ ਅਤੇ ਸ਼ਹਿਰੀ ਗਰੀਬੀ ਨਵਿਰਤੀ ਮੰਤਰਾਲਾ
ਸਵੱਛ ਅਤੇ ਹਰੇ ਭਰੇ ਭਵਿੱਖ ਵੱਲ ਵਧ ਰਿਹਾ ਰੂਪਨਗਰ: ਐੱਸਐੱਚਐੱਸ-2023 ਪਹਿਲਾਂ ਦਾ ਸਕਾਰਾਤਮਕ ਪ੍ਰਭਾਵ ਪੈ ਰਿਹਾ ਹੈ
ਜਾਗਰੂਕਤਾ ਮੁਹਿੰਮ, ਵਿਰਾਸਤੀ ਕਚਰੇ ਦੀ ਸਫ਼ਾਈ ਅਤੇ ਸਾਈਕਲ ਰੈਲੀ ਦੀ ਅਗਵਾਈ ਵਿੱਚ ਰੂਪਨਗਰ ਜ਼ਿਲ੍ਹੇ ਵਿੱਚ ਸਵੱਛਤਾ ਮੁਹਿੰਮ ਦਾ ਆਯੋਜਨ
ਸਵੱਛਤਾ ਹੀ ਸੇਵਾ -2023 ਮੁਹਿੰਮ ਦੇ ਹਿੱਸੇ ਵਜੋਂ ਕਮਿਊਨਿਟੀ ਦੁਆਰਾ ਸੰਚਾਲਿਤ ਯਤਨਾਂ ਅਤੇ ਵਾਤਾਵਰਣ ਪ੍ਰਤੀ ਚੇਤਨਾ ਦੇ ਇੱਕ ਸ਼ਾਨਦਾਰ ਪ੍ਰਦਰਸ਼ਨ ਵਿੱਚ, ਜ਼ਿਲ੍ਹਾ ਰੂਪਨਗਰ ਨੇ ਇੱਕ ਸਵੱਛ ਅਤੇ ਹਰੇ ਭਰੇ ਭਵਿੱਖ ਵੱਲ ਮਹੱਤਵਪੂਰਨ ਪ੍ਰਗਤੀ ਕੀਤੀ ਹੈ।
ਡਿਪਟੀ ਕਮਿਸ਼ਨਰ ਅਤੇ ਹਵਾ ਪ੍ਰਦੂਸ਼ਣ ਮਾਹਿਰਾਂ ਦੀ ਅਗਵਾਈ ਹੇਠ, ਪ੍ਰਭਾਵਸ਼ਾਲੀ ਪਹਿਲਾਂ ਦੀ ਲੜੀ ਨੇ ਪ੍ਰਦੂਸ਼ਣ ਨਾਲ ਨਜਿੱਠਣ ਅਤੇ ਸਵੱਛਤਾ ਨੂੰ ਉਤਸ਼ਾਹਿਤ ਕਰਨ ਲਈ ਜ਼ਿਲ੍ਹੇ ਦੀ ਪ੍ਰਤੀਬੱਧਤਾ 'ਤੇ ਅਮਿੱਟ ਛਾਪ ਛੱਡੀ ਹੈ।
ਪਰਾਲੀ ਸਾੜਨ ਸਬੰਧੀ ਜਾਗਰੂਕਤਾ ਮੁਹਿੰਮ
ਐੱਸਐੱਚਐੱਸ-2023 ਦੇ ਸ਼ੁਰੂਆਤੀ ਪੜਾਅ ਵਿੱਚ, ਜਿਲ੍ਹੇ ਨੇ ਰੂਪਨਗਰ ਵਿੱਚ ਇੱਕ ਬੇਮਿਸਾਲ "ਪਰਾਲੀ ਸਾੜਨ ਜਾਗਰੂਕਤਾ ਕੈਂਪ" ਦੇ ਆਯੋਜਨ ਨੂੰ ਦੇਖਿਆ। ਇਸ ਸਫਲਤਾ ਦੇ ਅਧਾਰ 'ਤੇ ਕਿਸਾਨਾਂ ਨੂੰ ਪਰਾਲੀ ਸਾੜਨ ਦੇ ਗੰਭੀਰ ਨਤੀਜਿਆਂ ਬਾਰੇ ਜਾਗਰੂਕ ਕਰਨ ਲਈ ਜ਼ਿਲ੍ਹੇ ਭਰ ਵਿੱਚ ਵਿਭਿੰਨ ਕੈਂਪਾਂ ਅਤੇ ਬੈਠਕਾਂ ਦਾ ਆਯੋਜਨ ਕੀਤਾ ਗਿਆ। ਇਸ ਤੋਂ ਇਲਾਵਾ ਉਨ੍ਹਾਂ ਨਾਲ ਝੋਨੇ ਦੀ ਪਰਾਲੀ 'ਤੇ ਅਧਾਰਿਤ ਬਾਇਓ ਗੈਸ ਪਲਾਂਟਾਂ ਬਾਰੇ ਵੱਡਮੁੱਲੀ ਜਾਣਕਾਰੀ ਸਾਂਝੀ ਕੀਤੀ ਗਈ। ਲਗਭਗ 1,386 ਗ੍ਰਾਮ ਪੰਚਾਇਤ ਮੈਂਬਰਾਂ, ਆਈਈਸੀ ਮਾਹਿਰਾਂ, ਕਮਿਊਨਿਟੀ ਡਿਵੈਲਪਮੈਂਟ ਮਾਹਿਰਾਂ ਅਤੇ ਬਲਾਕ ਰਿਸੋਰਸ ਕੋਆਰਡੀਨੇਟਰਾਂ ਦੇ ਇੱਕ ਪ੍ਰਭਾਵਸ਼ਾਲੀ ਇਕੱਠ ਨੇ ਇਨ੍ਹਾਂ ਜਾਣਕਾਰੀ ਭਰਪੂਰ ਸੈਸ਼ਨਾਂ ਵਿੱਚ ਸਰਗਰਮੀ ਨਾਲ ਭਾਗ ਲਿਆ।
ਵਿਰਾਸਤੀ ਰਹਿੰਦ-ਖੂੰਹਦ ਵਾਲੀਆਂ ਥਾਵਾਂ ਦੀ ਸਫਾਈ:
ਪ੍ਰਾਚੀਨ ਵਾਤਾਵਰਣ ਨੂੰ ਯਕੀਨੀ ਬਣਾਉਣ ਲਈ ਵਿਵਹਾਰਕ ਪਹੁੰਚ ਅਪਣਾਉਂਦੇ ਹੋਏ ਜਲ ਸਪਲਾਈ ਅਤੇ ਸੈਨੀਟੇਸ਼ਨ ਵਿਭਾਗ ਦੇ ਸੈਨੀਟੇਸ਼ਨ ਵਰਕਰਾਂ, ਉਪ ਮੰਡਲ ਇੰਜੀਨੀਅਰਾਂ ਅਤੇ ਜੂਨੀਅਰ ਇੰਜੀਨੀਅਰਾਂ ਨੇ ਵਿਰਾਸਤੀ ਰਹਿੰਦ-ਖੂੰਹਦ ਦੀ ਸਫ਼ਾਈ ਦਾ ਨੇਕ ਕੰਮ ਕੀਤਾ। 85 ਸੈਨੀਟੇਸ਼ਨ ਵਰਕਰਾਂ, ਸਮਰਪਿਤ ਯੁਵਾ ਵਲੰਟੀਅਰਾਂ, ਡੀਡਬਲਯੂਐੱਸਐੱਸ ਅਫਸਰਾਂ, ਆਈਈਸੀ ਮਾਹਿਰਾਂ, ਕਮਿਊਨਿਟੀ ਡਿਵੈਲਪਮੈਂਟ ਮਾਹਿਰਾਂ ਅਤੇ ਬਲਾਕ ਰਿਸੋਰਸ ਕੋਆਰਡੀਨੇਟਰਾਂ ਦੇ ਸਮੂਹਿਕ ਯਤਨਾਂ ਦੁਆਰਾ, ਖੁੱਲ੍ਹੇ ਖੇਤਰਾਂ ਦੀ ਦਿੱਖ ਨੂੰ ਬਦਲ ਦਿੱਤਾ ਗਿਆ, ਜਿਸ ਨਾਲ ਇਨ੍ਹਾਂ ਸਥਾਨਾਂ ਨੂੰ ਇੱਕ ਨਵਾਂ ਜੀਵਨ ਦਿੱਤਾ ਗਿਆ।
ਸਵੱਛਤਾ ਲਈ ਸਾਈਕਲ ਰੈਲੀ
ਜ਼ਿਲ੍ਹਾ ਰੂਪਨਗਰ ਦੇ ਨੌਜਵਾਨ ਅਤੇ ਨਾਗਰਿਕ ਸਵੱਛਤਾ ਦੇ ਮੁੱਦੇ ਨੂੰ ਉਠਾਉਣ ਲਈ ਇੱਕ ਜੋਸ਼ ਭਰੀ "ਸਾਈਕਲ ਰੈਲੀ" ਵਿੱਚ ਇੱਕਜੁਟ ਹੋਏ। ਨਹਿਰੂ ਯੁਵਾ ਕੇਂਦਰ ਦੀਆਂ ਵਲੰਟੀਅਰ ਟੀਮਾਂ ਨੇ ਲਗਭਗ 2,312 ਨਾਗਰਿਕਾਂ ਨੂੰ ਜਾਗਰੂਕ ਕਰਨ ਲਈ 10 ਕਿਲੋਮੀਟਰ ਦੇ ਪ੍ਰਭਾਵਸ਼ਾਲੀ ਘੇਰੇ ਨੂੰ ਕਵਰ ਕਰਦੇ ਹੋਏ ਮੁਹਿੰਮ ਦੀ ਅਗਵਾਈ ਕੀਤੀ। ਰੈਲੀ ਨੇ ਭਾਗੀਦਾਰਾਂ ਨੂੰ ਕਚਰੇ ਨੂੰ ਅਲੱਗ-ਥਲੱਗ ਕਰਨ, ਸਿੰਗਲ-ਯੂਜ਼ ਪਲਾਸਟਿਕ ਦੇ ਹਾਨੀਕਾਰਕ ਪ੍ਰਭਾਵਾਂ ਅਤੇ ਸਵੱਛਤਾ ਦੀ ਸਰਵਉੱਚ ਮਹੱਤਤਾ ਬਾਰੇ ਜਾਗਰੂਕ ਕਰਨ ਲਈ ਇੱਕ ਸ਼ਕਤੀਸ਼ਾਲੀ ਪਲੇਟਫਾਰਮ ਵਜੋਂ ਕੰਮ ਕੀਤਾ। ਇਹ ਸਮਾਗਮ ਆਈਈਸੀ ਮਾਹਿਰਾਂ, ਭਾਈਚਾਰਕ ਵਿਕਾਸ ਮਾਹਿਰਾਂ ਅਤੇ ਬਲਾਕ ਰਿਸੋਰਸ ਕੋਆਰਡੀਨੇਟਰਾਂ ਦੇ ਸਹਿਯੋਗ ਨਾਲ ਸੰਭਵ ਹੋਇਆ।
ਇਨ੍ਹਾਂ ਪਹਿਲਾਂ ਦੀ ਸ਼ਾਨਦਾਰ ਸਫਲਤਾ ਇੱਕ ਟਿਕਾਊ ਅਤੇ ਸਾਫ਼-ਸੁਥਰੇ ਭਵਿੱਖ ਲਈ ਜ਼ਿਲ੍ਹਾ ਰੂਪਨਗਰ ਦੀ ਅਟੁੱਟ ਪ੍ਰਤੀਬੱਧਤਾ ਨੂੰ ਦਰਸਾਉਂਦੀ ਹੈ। ਡਿਸਟ੍ਰਿਕਟ ਹਰ ਥਾਂ ਦੇ ਭਾਈਚਾਰਿਆਂ ਲਈ ਇੱਕ ਪ੍ਰੇਰਣਾਦਾਇਕ ਮਿਸਾਲ ਕਾਇਮ ਕਰ ਰਿਹਾ ਹੈ, ਕਿਉਂਕਿ ਇਹ ਇੱਕ ਸਮੇਂ ਵਿੱਚ ਇੱਕ ਕਦਮ ਉੱਠਾ ਕੇ, ਦੁਨੀਆ ਨੂੰ ਇੱਕ ਬਿਹਤਰ ਸਥਾਨ ਬਣਾਉਣ ਦੀ ਕੋਸ਼ਿਸ਼ ਕਰਦਾ ਹੈ।
ਪਸ਼ੂ ਪਾਲਣ, ਡੇਅਰੀ ਅਤੇ ਮੱਛੀ ਪਾਲਣ ਮੰਤਰਾਲਾ
ਕੇਂਦਰੀ ਮੱਛੀ, ਪਸ਼ੂ ਪਾਲਣ ਅਤੇ ਡੇਅਰੀ ਮੰਤਰੀ, ਸ਼੍ਰੀ ਗਿਰੀਰਾਜ ਸਿੰਘ ਨੇ ਕੀਤਾ ਮੱਛੀ ਪਾਲਕ ਕਿਸਾਨਾਂ ਲਈ ਆਨਲਾਇਨ ਕੋਰਸ ਮੋਬਾਇਲ ਐਪ “ਮਤਸਯ ਸੇਤੂ” ਲਾਂਚ
ਸ਼੍ਰੀ ਗਿਰੀਰਾਜ ਸਿੰਘ, ਕੇਂਦਰੀ ਮੱਛੀ, ਪਸ਼ੂ ਪਾਲਣ ਅਤੇ ਡੇਅਰੀ ਮੰਤਰੀ ਨੇ ਅੱਜ ਆਨਲਾਇਨ ਕੋਰਸ ਮੋਬਾਇਲ ਐਪ “ਮਤਸਯ ਸੇਤੁ” ਲਾਂਚ ਕੀਤਾ। ਐਪ ਨੂੰ ਆਈਸੀਏਆਰ- ਸੈਂਟਰਲ ਇੰਸਟੀਚੀਊਟ ਆਫ ਫ਼੍ਰੇਸ਼ਵਾਟਰ ਐਕੁਆਕਲਚਰ , ਭੁਵਨੇਸ਼ਵਰ ਵਲੋਂ ਰਾਸ਼ਟਰੀ ਮੱਛੀ ਵਿਕਾਸ ਬੋਰਡ , ਹੈਦਰਾਬਾਦ ਦੇ ਵਿੱਤ ਪੋਸ਼ਣ ਸਮਰਥਨ ਦੇ ਨਾਲ ਵਿਕਸਿਤ ਕੀਤਾ ਗਿਆ ਹੈ। ਆਨਲਾਇਨ ਕੋਰਸ ਐਪ ਦਾ ਉਦੇਸ਼ ਦੇਸ਼ ਦੇ ਮੱਛੀ ਕਿਸਾਨਾਂ ਲਈ ਨਵੀਨਤਮ ਸੁੱਧ ਪਾਣੀ ਖੇਤੀਬਾੜੀ ਤਕਨਾਲੋਜੀ ਦਾ ਪ੍ਰਸਾਰ ਕਰਨਾ ਹੈ।
“ਮਤਸਯ ਸੇਤੁ” ਐਪ ਵਿੱਚ ਪ੍ਰਜਾਤੀ-ਵਾਰ/ਵਿਸ਼ਾ-ਵਾਰ ਸਵ-ਸ਼ਿਕਸ਼ਣ ਆਨਲਾਇਨ ਕੋਰਸ ਮਾਡਿਊਲ ਹੈ, ਜਿੱਥੇ ਪ੍ਰਸਿੱਧ ਜਲ-ਪਾਲਣ ਮਾਹਿਰ ਕਾਰਪ, ਕੈਟਫਿਸ਼, ਸਕੈਮਪੀ ਵਰਗੀ ਪੇਸ਼ੇਵਰ ਰੂਪ ਨਾਲ ਮਹੱਤਵਪੂਰਣ ਮੱਛਲੀਆਂ ਦੇ ਪ੍ਰਜਨਨ, ਬੀਜ ਉਤਪਾਦਨ ਅਤੇ ਗ੍ਰੋ-ਆਉਟ ਸੰਵਰਧਨ ’ਤੇ ਬੁਨਿਆਦੀ ਧਾਰਣਾ ਅਤੇ ਵਿਵਹਾਰਕ ਪ੍ਰਦਰਸ਼ਨਾਂ ਦੀ ਵਿਆਖਿਆ ਕਰਦੇ ਹਨ, ਮੱਰੇਲ, ਸਜਾਵਟੀ ਮੱਛੀ, ਮੋਤੀ ਦੀ ਖੇਤੀ ਆਦਿ ।
ਮਿੱਟੀ ਅਤੇ ਪਾਣੀ ਦੀ ਗੁਣਵੱਤਾ ਨੂੰ ਬਣਾਈ ਰੱਖਣ ਲਈ ਬਿਹਤਰ ਪ੍ਰਬੰਧਨ ਪ੍ਰਣਾਲੀਆਂ ਦਾ ਪਾਲਣ ਕਰਨਾ, ਜਲ-ਪਾਲਣ ਕੰਮਾਂ ਵਿੱਚ ਭੋਜਨ ਅਤੇ ਸਿਹਤ ਪ੍ਰਬੰਧਨ ਵੀ ਕੋਰਸ ਰੰਗ ਮੰਚ ਵਿੱਚ ਪ੍ਰਦਾਨ ਕੀਤਾ ਗਿਆ ਹੈ । ਵਾਧੂ ਸਿੱਖਿਆ ਸਮੱਗਰੀ ਦੇ ਨਾਲ ਨਾਲ, ਮਾਡਿਊਲ ਨੂੰ ਸਿਖਿਆ ਦੀ ਸਹੂਲਤ ਲਈ ਛੋਟੇ ਵੀਡੀਓ ਭਾਗਾਂ ਵਿੱਚ ਵੰਡਿਆ ਹੋਇਆ ਹੈ। ਸਿਖਿਅਕ ਨੂੰ ਪ੍ਰੇਰਿਤ ਕਰਨ ਅਤੇ ਇੱਕ ਜੀਵੰਤ ਸਿੱਖਣ ਦਾ ਅਨੁਭਵ ਪ੍ਰਦਾਨ ਕਰਨ ਲਈ, ਸਵੈ-ਮੁਲਾਂਕਣ ਲਈ ਕੁਇਜ਼/ ਪ੍ਰੀਖਿਆ ਵਿਕਲਪ ਵੀ ਪ੍ਰਦਾਨ ਕੀਤੇ ਗਏ ਹਨ। ਹਰ ਇੱਕ ਕੋਰਸ ਮਾਡਿਊਲ ਦੇ ਸਫਲ ਸਮਾਪਤੀ ’ਤੇ, ਇੱਕ ਈ-ਪ੍ਰਮਾਣ ਪੱਤਰ ਆਪਣੇ ਆਪ ਪੈਦਾ ਕੀਤਾ ਜਾ ਸਕਦਾ ਹੈ। ਕਿਸਾਨ ਐਪ ਦੇ ਮਾਧਿਅਮ ਰਾਹੀਂ ਵੀ ਆਪਣੀ ਸ਼ੰਕਾ ਪੁੱਛ ਸਕਦੇ ਹਨ ਅਤੇ ਮਾਹਿਰਾਂ ਤੋਂ ਵਿਸ਼ੇਸ਼ ਸਲਾਹ ਪ੍ਰਾਪਤ ਕਰ ਸਕਦੇ ਹਨ।
ਇਸ ਮੌਕੇ ’ਤੇ ਬੋਲਦੇ ਹੋਏ ਸ਼੍ਰੀ ਗਿਰੀਰਾਜ ਸਿੰਘ, ਮਾਣਯੋਗ ਮੱਛੀ, ਪਸ਼ੂ ਪਾਲਣ ਅਤੇ ਡੇਅਰੀ ਮੰਤਰੀ ਨੇ ਕਿਹਾ ਕਿ ਸਾਡੇ ਮਾਣਯੋਗ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ 20050 ਕਰੋੜ ਰੁਪਏ ਦੇ ਨਿਵੇਸ਼ ਦੇ ਨਾਲ ਮੱਛੀ ਪਾਲਣ ਖੇਤਰ ਦੇ ਟਿਕਾਊ ਅਤੇ ਜ਼ਿੰਮੇਦਾਰ ਵਿਕਾਸ ਲਈ ਸਿਤੰਬਰ 2020 ਵਿੱਚ ਪ੍ਰਮੁੱਖ ਯੋਜਨਾ ਪ੍ਰਧਾਨ ਮੰਤਰੀ ਮੱਛੀ ਜਾਇਦਾਦ ਯੋਜਨਾ  ਸ਼ੁਰੂਆਤ ਕੀਤੀ ਸੀ ।ਪੀਐਮਐਸਵਾਈ ਦੇ ਤਹਿਤ 70 ਲੱਖ ਟਨ ਮੱਛੀ ਉਤਪਾਦਨ, ਇੱਕ ਲੱਖ ਕਰੋੜ ਰੁਪਏ ਮੱਛੀ ਬਰਾਮਦ , ਅਗਲੇ ਪੰਜ ਸਾਲਾਂ ਵਿੱਚ 55 ਲੱਖ ਰੋਜਗਾਰ ਸਿਰਜਣ ਆਦਿ ਦੇ ਉਮੰਗੀ ਟੀਚੇ ਨੂੰ ਪ੍ਰਾਪਤ ਕਰਨ ਲਈ ਸਰਕਾਰ ਅਤੇ ਹਿੱਸਦਾਰਾਂ ’ਚ ਸਹਿਯੋਗੀ ਅਤੇ ਠੋਸ ਕੋਸ਼ਿਸ਼ਾਂ ਦੇ ਨਾਲ ਬਹੁ-ਆਯਾਮੀ ਰਣਨੀਤੀਆਂ ਦੀ ਲੋੜ ਹੈ ।
ਉਨ੍ਹਾਂ ਨੇ ਕਿਹਾ ਕਿ ਮੱਛੀ ਕਾਸ਼ਤਕਾਰਾਂ ਦੀ ਸਮਰੱਥਾ ਉਸਾਰੀ ਦੇਸ਼ ਵਿੱਚ ਤਕਨੀਕ ਦੀ ਅਗਵਾਈ ਵਿੱਚ ਜਲ-ਪਾਲਣ ਵਿਕਾਸ ਕਰਨ ਦਾ ਇੱਕ ਬਹੁਤ ਹੀ ਮਹੱਤਵਪੂਰਣ ਹਿੱਸਾ ਹੈ। ਕੋਵਿਡ-19 ਮਹਾਮਾਰੀ ਦੇ ਕਾਰਨ ਸਾਡੇ ਮੱਛੀ ਕਿਸਾਨ ਆਪਣੇ ਗਿਆਨ ਅਤੇ ਕੌਸ਼ਲ ਨੂੰ ਅਪਡੇਟ ਕਰਨ ਲਈ ਅਨੁਸੰਧਾਨ ਸੰਸਥਾਨਾਂ ਵਿੱਚ ਸਰੀਰਕ ਸਿਖਲਾਈ ਪ੍ਰੋਗਰਾਮਾਂ ਵਿੱਚ ਸ਼ਾਮਿਲ ਨਹੀਂ ਹੋ ਸਕੇ। ਇਸ ਸਮੇਂ ਇਸ ਆਨਲਾਇਨ ਕੋਰਸ ਐਪ ਦਾ ਸ਼ੁਭਾਰੰਭ ਸਮੇਂ ਦੀ ਮੰਗ ਹੈ। ਇਹ ਐਪ ਕਿਸਾਨਾਂ ਨੂੰ ਉਨ੍ਹਾਂ ਦੀ ਸਹੂਲਤ ਅਨੁਸਾਰ ਤਕਨਾਲੋਜੀ ਅਤੇ ਬਿਹਤਰ ਪ੍ਰਬੰਧਨ ਪੱਧਤੀ ਵਿੱਚ ਤਰੱਕੀ ਸਿੱਖਣ ਵਿੱਚ ਨਿਸ਼ਚਿਤ ਰੂਪ ਨਾਲ ਮਦਦਗਾਰ ਸਾਬਤ ਹੋਵੇਗਾ। ਉੱਨਤ ਤਕਨੀਕਾਂ ਨੂੰ ਸਿੱਖਣਾ ਨਿਸ਼ਚਿਤ ਰੂਪ ਨਾਲ ਮੱਛੀ ਪਾਲਣ ਵਿੱਚ ਵਿਗਿਆਨੀ ਤਰੀਕਿਆਂ ਨੂੰ ਅਪਨਾਉਣ ਨੂੰ ਪ੍ਰਭਾਵਿਤ ਕਰੇਗਾ, ਇਸ ਨਾਲ ਉਤਪਾਦਕਤਾ ਵਿੱਚ ਵਾਧਾ ਹੋਵੇਗਾ ਅਤੇ ਕਮਾਈ ਵਿੱਚ ਸੁਧਾਰ ਹੋਵੇਗਾ। ਇਹ ਐਪ ਦੇਸ਼ ਭਰ ਵਿੱਚ ਹਿੱਸੇਦਾਰਾਂ, ਵਿਸ਼ੇਸ਼ ਰੂਪ ਨਾਲ ਮਛੇਰਿਆਂ ,ਮੱਛੀ ਕਿਸਾਨਾਂ, ਨੌਜਵਾਨਾਂ ਅਤੇ ਉੱਦਮੀਆਂ ਵਿੱਚ ਵੱਖ-ਵੱਖ ਯੋਜਨਾਵਾਂ ’ਤੇ ਨਵੀਨਤਮ ਜਾਣਕਾਰੀ ਦਾ ਪ੍ਰਸਾਰ ਕਰਨ, ਉਨ੍ਹਾਂ ਦੀ ਸਹਾਇਤਾ ਕਰਨ ਅਤੇ ਵਪਾਰ ਕਰਨ ਵਿੱਚ ਸੌਖੀ ਸਹੂਲਤ ਲਈ ਇੱਕ ਮਹੱਤਵਪੂਰਣ ਸਮੱਗਰੀ ਵੀ ਹੋ ਸਕਦੀ ਹੈ। ਉਨ੍ਹਾਂ ਨੇ ਵਿਸ਼ਵਾਸ ਪ੍ਰਗਟ ਕੀਤਾ ਕਿ ਐਪ ਕਿਸਾਨਾਂ ਲਈ ਸਿੱਖਣ ਲਈ ਇੱਕ ਅਨੋਖੇ ਰੰਗ ਮੰਚ ਦੇ ਰੂਪ ਵਿੱਚ ਕੰਮ ਕਰੇਗੀ ।
ਇਸ ਮੋਬਾਇਲ ਐਪ ਦੇ ਲਾਂਚ ਦੇ ਮੌਕੇ ’ਤੇ ਸ਼੍ਰੀ ਪ੍ਰਤਾਪ ਚੰਦਰ ਸਾਰੰਗੀ, ਮੱਛੀ, ਪਸ਼ੂ ਪਾਲਣ ਅਤੇ ਡੇਅਰੀ ਰਾਜ ਮੰਤਰੀ, ਸ਼੍ਰੀ ਜੇ.ਐਨ. ਸਵਾਈ, ਸਕੱਤਰ, ਮੱਛੀ ਵਿਭਾਗ, ਭਾਰਤ ਸਰਕਾਰ ਅਤੇ ਮੱਛੀ ਵਿਭਾਗ ਦੇ ਉੱਚ ਅਧਿਕਾਰੀ ਵੀ ਮੌਜੂਦ ਸਨ।
https://static.pib.gov.in/WriteReadData/specificdocs/documents/2021/jul/doc20217621.pdf
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਓਐੱਨਜੀਸੀ ਇੰਡੀਅਨ ਗੈਸ ਐਕਸਚੇਂਜ ‘ਤੇ ਘਰੇਲੂ ਗੈਸ ਦਾ ਵਪਾਰ ਕਰਨ ਵਾਲੀ ਭਾਰਤ ਦੀ ਪਹਿਲੀ ਖੋਜ ਅਤੇ ਉਤਪਾਦਨ ਕੰਪਨੀ ਬਣ ਗਈ ਹੈ
ਆਇਲ ਐਂਡ ਨੈਚੂਰਲ ਗੈਸ ਕਾਰਪੋਰੇਸ਼ਨ ਲਿਮਿਟਿਡ  ਇੰਡੀਅਨ ਗੈਸ ਐਕਸਚੇਂਜ ‘ਤੇ ਘਰੇਲੂ ਗੈਸ ਦਾ ਵਪਾਰ ਕਰਨ ਵਾਲੀ ਭਾਰਤ ਦੀ ਪਹਿਲੀ ਖੋਜ ਐਂਡ ਉਤਪਾਦਨ   ਕੰਪਨੀ ਬਣ ਗਈ ਹੈ। ਪਹਿਲਾ ਔਨਲਾਈਨ ਵਪਾਰ 23 ਮਈ, 2022 ਨੂੰ ਓਐੱਨਜੀਸੀ ਦੇ ਡਾਇਰੈਕਟਰ  ਪ੍ਰਭਾਵੀ ਮਾਰਕੀਟਿੰਗ ਸ਼੍ਰੀ ਅਨੁਰਾਗ ਸ਼ਰਮਾ ਦੁਆਰਾ ਭਾਰਤ ਦੇ ਪਹਿਲੇ ਮਲਕੀਅਤ ਰਾਸ਼ਟਰੀ ਪੱਧਰ ਦੇ ਗੈਸ ਐਕਸਚੇਂਜ, ਆਈਜੀਐਕਸ ‘ਤੇ ਕੀਤਾ ਗਿਆ। ਓਐੱਨਜੀਸੀ ਕ੍ਰਿਸ਼ਣਾ ਗੋਦਾਵਰੀ 98/2 ਬਲਾਕ ਤੋਂ ਗੈਸ ਦਾ ਵਪਾਰ ਕੀਤਾ ਗਿਆ।
ਓਐੱਨਜੀਸੀ ਡਾਇਰੈਕਟਰ  ਪ੍ਰਭਾਵੀ ਮਾਰਕੀਟਿੰਗ ਸ਼੍ਰੀ ਅਨੁਰਾਗ ਸ਼ਰਮਾ ਆਈਜੀਐਕਸ ‘ਤੇ ਪਹਿਲੀ ਗੈਸ ਟ੍ਰੇਡਿੰਗ ਕਰਦੇ ਹੋਏ
2000-21 ਵਿੱਚ ਗੈਸ ਮੁੱਲ ਨਿਰਧਾਰਨ ਈਕੋ-ਸਿਸਟਮ ਵਿੱਚ ਨਿਯੰਤਰਣ ਦੇ ਬਾਅਦ, ਓਐੱਨਜੀਸੀ ਨੇ ਲਾਭ ਉਠਾਉਣ ਲਈ ਖੁਦ ਨੂੰ ਤਿਆਰ ਕੀਤਾ ਹੈ। ਓਐੱਨਜੀਸੀ ਦੁਆਰਾ ਗੈਸ ਐਕਸਚੇਂਜ ਰਾਹੀਂ ਬੇਚੀ ਜਾਣ ਵਾਲੀ ਮਾਤਰਾ ਨੂੰ ਹੌਲੀ ਹੌਲੀ ਵਧਾਇਆ ਜਾਵੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਅਹਿਮਦਾਬਾਦ ਵਿੱਚ ਨਵਰਾਤ੍ਰੀ ਫੈਸਟੀਵਲ ਦੇ ਜਸ਼ਨਾਂ ਵਿੱਚ ਹਿੱਸਾ ਲਿਆ
ਲੱਖਾਂ ਸ਼ਰਧਾਲੂਆਂ ਦੇ ਨਾਲ ਮਹਾਆਰਤੀ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਰਾਤ ਅਹਿਮਦਾਬਾਦ ਦੇ ਜੀਐੱਮਡੀਸੀ ਮੈਦਾਨ ਵਿੱਚ ਨਵਰਾਤ੍ਰੀ ਫੈਸਟੀਵਲ ਵਿੱਚ ਸ਼ਿਰਕਤ ਕੀਤੀ।
ਪ੍ਰਧਾਨ ਮੰਤਰੀ ਗੁਜਰਾਤ ਦੇ ਰਾਜਪਾਲ, ਸ਼੍ਰੀ ਆਚਾਰੀਆ ਦੇਵਵ੍ਰੱਤ, ਅਤੇ ਗੁਜਰਾਤ ਦੇ ਮੁੱਖ ਮੰਤਰੀ ਸ਼੍ਰੀ ਭੂਪੇਂਦਰ ਪਟੇਲ ਦੇ ਨਾਲ ਘਟਨਾ ਸਥਾਨ 'ਤੇ ਪੁੱਜੇ। ਪ੍ਰਧਾਨ ਮੰਤਰੀ ਨੇ ਮੌਕੇ 'ਤੇ ਰਾਜਪਾਲ ਅਤੇ ਮੁੱਖ ਮੰਤਰੀ ਅਤੇ ਲੱਖਾਂ ਸ਼ਰਧਾਲੂਆਂ ਦੇ ਨਾਲ ਮਾਂ ਅੰਬਾ ਦੀ ਮਹਾਆਰਤੀ ਕੀਤੀ। ਨਵਰਾਤ੍ਰੀ ਸਮਾਰੋਹ ਵਿੱਚ ਪ੍ਰਧਾਨ ਮੰਤਰੀ ਦੀ ਭਾਗੀਦਾਰੀ ਜੋ ਕਿ ਭਾਰਤੀ ਸੰਸਕ੍ਰਿਤੀ ਦਾ ਪ੍ਰਤੀਕ ਹੈ ਅਤੇ ਗੁਜਰਾਤ ਦੇ ਸਥਾਨਕ ਸੁਆਦ ਨੂੰ ਦਰਸਾਉਂਦੀ ਹੈ, ਨੇ ਸ਼ੁਭ ਮੌਕੇ 'ਤੇ ਸ਼ਰਧਾਲੂਆਂ ਨੂੰ ਡਾਢੀ ਖੁਸ਼ੀ ਨਾਲ ਭਰ ਦਿੱਤਾ। ਮੁੱਖ ਮੰਤਰੀ ਨੇ ਪ੍ਰਧਾਨ ਮੰਤਰੀ ਨੂੰ ਇੱਕ ਸ਼ੁਭ ਯਾਦਗਾਰੀ ਚਿੰਨ੍ਹ ਵਜੋਂ ਮਾਂ ਅੰਬਾਜੀ ਸ਼੍ਰੀ ਯੰਤਰ ਭੇਂਟ ਕੀਤਾ। ਪ੍ਰਧਾਨ ਮੰਤਰੀ ਨੇ ਸੱਭਿਆਚਾਰਕ ਪ੍ਰੋਗਰਾਮ ਅਤੇ ਗਰਬਾ ਵੀ ਦੇਖਿਆ।
ਪ੍ਰਧਾਨ ਮੰਤਰੀ ਜੋ ਗੁਜਰਾਤ ਦੇ ਦੋ ਦਿਨਾਂ ਦੌਰੇ 'ਤੇ ਹਨ, ਨੇ ਅੱਜ ਕਈ ਸਮਾਗਮਾਂ ਵਿੱਚ ਸ਼ਿਰਕਤ ਕੀਤੀ ਅਤੇ ਸੂਰਤ ਅਤੇ ਭਾਵਨਗਰ ਵਿਖੇ ਉਦਘਾਟਨ/ਸਮਰਪਿਤ/ਨੀਂਹ ਪੱਥਰ ਰੱਖੇ। ਉਨ੍ਹਾਂ ਨੇ ਅੱਜ ਅਹਿਮਦਾਬਾਦ ਵਿੱਚ ਰਾਸ਼ਟਰੀ ਖੇਡਾਂ 2022 ਦੇ ਉਦਘਾਟਨ ਦਾ ਐਲਾਨ ਵੀ ਕੀਤਾ।
ਕੱਲ੍ਹ, ਪ੍ਰਧਾਨ ਮੰਤਰੀ 51 ਸ਼ਕਤੀ ਪੀਠਾਂ ਵਿੱਚੋਂ ਇੱਕ, ਅੰਬਾਜੀ ਵਿਖੇ ਇੱਕ ਹੋਰ ਆਸਥਾ ਦੇ ਸਥਾਨ ਵਿੱਚ ਹਾਜ਼ਰੀ ਭਰਨਗੇ। ਪ੍ਰਧਾਨ ਮੰਤਰੀ ਨੀਂਹ–ਪੱਥਰ ਰੱਖਣਗੇ ਅਤੇ ਕਰੋੜਾਂ ਰੁਪਏ ਤੋਂ ਵੱਧ ਦੇ ਵੱਖ-ਵੱਖ ਵਿਕਾਸ ਪ੍ਰੋਜੈਕਟ ਰਾਸ਼ਟਰ ਨੂੰ ਸਮਰਪਿਤ ਕਰਨਗੇ। ਅੰਬਾਜੀ ਵਿੱਚ 7200 ਕਰੋੜ ਪ੍ਰਧਾਨ ਮੰਤਰੀ ਪ੍ਰਧਾਨ ਮੰਤਰੀ ਆਵਾਸ ਯੋਜਨਾ ਦੇ ਤਹਿਤ ਬਣਾਏ ਗਏ 45,000 ਤੋਂ ਵੱਧ ਘਰਾਂ ਨੂੰ ਸਮਰਪਿਤ ਕਰਨਗੇ ਅਤੇ ਨੀਂਹ ਪੱਥਰ ਰੱਖਣਗੇ। ਪ੍ਰਧਾਨ ਮੰਤਰੀ ਪ੍ਰਸਾਦ ਯੋਜਨਾ ਦੇ ਤਹਿਤ ਤਰੰਗਾ ਹਿੱਲ - ਅੰਬਾਜੀ - ਆਬੂ ਰੋਡ ਨਵੀਂ ਬ੍ਰੌਡ ਗੇਜ ਲਾਈਨ ਅਤੇ ਅੰਬਾਜੀ ਮੰਦਰ ਵਿੱਚ ਤੀਰਥ ਯਾਤਰਾ ਸੁਵਿਧਾਵਾਂ ਦੇ ਵਿਕਾਸ ਦਾ ਨੀਂਹ ਪੱਥਰ ਰੱਖਣਗੇ। ਨਵੀਂ ਰੇਲ ਲਾਈਨ 51 ਸ਼ਕਤੀ ਪੀਠਾਂ ਵਿੱਚੋਂ ਇੱਕ, ਅੰਬਾਜੀ ਦੇ ਦਰਸ਼ਨ ਕਰਨ ਵਾਲੇ ਲੱਖਾਂ ਸ਼ਰਧਾਲੂਆਂ ਨੂੰ ਲਾਭ ਪਹੁੰਚਾਏਗੀ ਅਤੇ ਇਨ੍ਹਾਂ ਸਾਰੇ ਤੀਰਥ ਸਥਾਨਾਂ 'ਤੇ ਸ਼ਰਧਾਲੂਆਂ ਦੇ ਪੂਜਾ ਅਨੁਭਵ ਨੂੰ ਭਰਪੂਰ ਕਰੇਗੀ। ਹੋਰ ਪ੍ਰੋਜੈਕਟ ਜਿਨ੍ਹਾਂ ਦਾ ਨੀਂਹ ਪੱਥਰ ਰੱਖਿਆ ਜਾਵੇਗਾ, ਉਨ੍ਹਾਂ ਵਿੱਚ ਏਅਰਫੋਰਸ ਸਟੇਸ਼ਨ, ਡੀਸਾ ਵਿਖੇ ਰਨਵੇਅ ਅਤੇ ਸਬੰਧਿਤ ਬੁਨਿਆਦੀ ਢਾਂਚੇ ਦਾ ਨਿਰਮਾਣ ਸ਼ਾਮਲ ਹੈ; ਅੰਬਾਜੀ ਬਾਈਪਾਸ ਰੋਡ ਸਮੇਤ ਹੋਰ।
ਪ੍ਰਧਾਨ ਮੰਤਰੀ ਪੱਛਮੀ ਫ੍ਰੇਟ ਸਮਰਪਿਤ ਕੌਰੀਡੋਰ ਦੇ 62 ਕਿਲੋਮੀਟਰ ਲੰਬੇ ਨਿਊ ਪਾਲਨਪੁਰ-ਨਿਊ ਮੇਹਸਾਣਾ ਸੈਕਸ਼ਨ ਅਤੇ 13 ਕਿਲੋਮੀਟਰ ਲੰਬੇ ਨਿਊ ਪਾਲਨਪੁਰ-ਨਿਊ ਚਟੋਦਰ ਸੈਕਸ਼ਨ  ਨੂੰ ਵੀ ਸਮਰਪਿਤ ਕਰਨਗੇ। ਇਸ ਨਾਲ ਪੀਪਾਵਾਵ, ਦੀਨਦਿਆਲ ਪੋਰਟ ਅਥਾਰਟੀ , ਮੁੰਦਰਾ ਅਤੇ ਗੁਜਰਾਤ ਦੀਆਂ ਹੋਰ ਬੰਦਰਗਾਹਾਂ ਨਾਲ ਸੰਪਰਕ ਵਧੇਗਾ। ਇਨ੍ਹਾਂ ਸੈਕਸ਼ਨਾਂ ਦੇ ਖੁੱਲ੍ਹਣ ਨਾਲ, ਪੱਛਮੀ ਸਮਰਪਿਤ ਫ੍ਰੇਟ ਕੌਰੀਡੋਰ ਦਾ 734 ਕਿਲੋਮੀਟਰ ਕਾਰਜਸ਼ੀਲ ਹੋ ਜਾਵੇਗਾ। ਇਸ ਪੱਟੀ ਦੇ ਖੁੱਲਣ ਨਾਲ ਗੁਜਰਾਤ ਦੇ ਮੇਹਸਾਣਾ-ਪਾਲਨਪੁਰ ਦੇ ਉਦਯੋਗਾਂ; ਰਾਜਸਥਾਨ ਵਿੱਚ ਸਵਰੂਪਗੰਜ, ਕੇਸ਼ਵਗੰਜ, ਕਿਸ਼ਨਗੜ੍ਹ; ਹਰਿਆਣਾ ਵਿੱਚ ਰੇਵਾੜੀ-ਮਾਨੇਸਰ ਅਤੇ ਨਾਰਨੌਲ ਨੂੰ ਫਾਇਦਾ ਹੋਵੇਗਾ। ਪ੍ਰਧਾਨ ਮੰਤਰੀ ਮਿੱਠਾ - ਥਰੜ - ਡੀਸਾ ਰੋਡ ਨੂੰ ਚੌੜਾ ਕਰਨ ਸਮੇਤ ਵੱਖ-ਵੱਖ ਸੜਕੀ ਪ੍ਰੋਜੈਕਟਾਂ ਨੂੰ ਵੀ ਸਮਰਪਿਤ ਕਰਨਗੇ।
https://youtu.be/78tc826xXns
ਰੱਖਿਆ ਮੰਤਰਾਲਾ
ਭਾਰਤ-ਨੇਪਾਲ ਸਾਂਝਾ ਸੈਨਿਕ ਅਭਿਆਸ ਸੂਰਿਆ ਕਿਰਨ ਪਿਥੌਰਾਗੜ੍ਹ  ਵਿਖੇ ਸ਼ੁਰੂ ਹੋ ਗਿਆ ਹੈ
15 ਵਾਂ ਭਾਰਤ-ਨੇਪਾਲ ਸੰਯੁਕਤ ਬਟਾਲੀਅਨ ਪੱਧਰ ਦਾ ਸੈਨਿਕ ਸਿਖਲਾਈ ਅਭਿਆਸ 'ਸੂਰਿਆ ਕਿਰਨ' ਅੱਜ ਪਿਥੌਰਾਗੜ੍ਹ  ਵਿਖੇ ਸ਼ੁਰੂ ਹੋ ਗਿਆ ਹੈ ਅਤੇ 03 ਅਕਤੂਬਰ 2021 ਤੱਕ ਜਾਰੀ ਰਹੇਗਾ । ਅਭਿਆਸ ਦੌਰਾਨ, ਭਾਰਤੀ ਸੈਨਾ ਅਤੇ ਨੇਪਾਲੀ ਸੈਨਾ ਦੀ ਇੱਕ-ਇੱਕ ਪੈਦਲ ਬਟਾਲੀਅਨ ਮਿਲ ਕੇ ਅੰਤਰ-ਕਾਰਜਸ਼ੀਲਤਾ ਵਿਕਸਤ ਕਰਨ ਦੀ ਸਿਖਲਾਈ ਦੇਵੇਗੀ ਅਤੇ ਅੱਤਵਾਦ ਵਿਰੋਧੀ ਕਾਰਵਾਈਆਂ ਅਤੇ ਆਫ਼ਤ ਰਾਹਤ ਕਾਰਜਾਂ ਦੇ ਆਪਣੇ ਤਜ਼ਰਬੇ ਨੂੰ ਸਾਂਝਾ ਕਰਨਗੀਆਂ।
ਅਭਿਆਸ ਨੂੰ ਸ਼ੁਰੂ ਕਰਨ ਲਈ ਇੱਕ ਰਵਾਇਤੀ ਉਦਘਾਟਨੀ ਸਮਾਰੋਹ ਆਯੋਜਿਤ ਕੀਤਾ ਗਿਆ ਸੀ ਜਿਸ ਵਿੱਚ ਦੋਵਾਂ ਦਸਤਿਆਂ ਨੇ ਭਾਰਤੀ ਅਤੇ ਨੇਪਾਲੀ ਸੈਨਿਕ ਧੁਨਾਂ ਅਨੁਸਾਰ ਮਾਰਚ ਕੀਤਾ ਸੀ। ਲੈਫਟੀਨੈਂਟ ਜਨਰਲ ਐਸਐਸ ਮਾਹਲ, ਜੀਓਸੀ ਉੱਤਰ ਭਾਰਤ ਖੇਤਰ ਨੇ ਇਕੱਠ ਨੂੰ ਸੰਬੋਧਿਤ ਕੀਤਾ ਅਤੇ ਦਸਤਿਆਂ ਨੂੰ ਆਪਸੀ ਵਿਸ਼ਵਾਸ, ਅੰਤਰ-ਕਾਰਜਸ਼ੀਲਤਾ ਅਤੇ ਵਧੀਆ ਅਭਿਆਸਾਂ ਨੂੰ ਸਾਂਝਾ ਕਰਨ ਲਈ ਸਿਖਲਾਈ ਅਤੇ ਮਜ਼ਬੂਤ ਕਰਨਲਈ ਪ੍ਰੇਰਿਤ ਕੀਤਾ।
ਇਸ ਤੋਂ ਪਹਿਲਾਂ ਸ਼ਨੀਵਾਰ ਨੂੰ, ਨੇਪਾਲੀ ਸੈਨਾ ਦਾ ਦਸਤਾ ਪਿਥੌਰਾਗੜ੍ਹ ਪਹੁੰਚਿਆ ਅਤੇ ਉਸ ਦਾ ਰਵਾਇਤੀ ਸੈਨਿਕ ਸਵਾਗਤ ਕੀਤਾ ਗਿਆ। ਦੋਵਾਂ ਸੈਨਾਵਾਂ ਦੇ ਲਗਭਗ 650 ਰੱਖਿਆ ਕਰਮਚਾਰੀ ਇਸ ਸਮਾਗਮ ਵਿੱਚ ਹਿੱਸਾ ਲੈ ਰਹੇ ਹਨ।
ਵਣਜ ਤੇ ਉਦਯੋਗ ਮੰਤਰਾਲਾ
ਭਾਰਤ ਨੇ ਅਰਥਚਾਰਾ ਤੇ ਵਿਦੇਸ਼ੀ ਵਪਾਰ ਦੇ ਐੱਸ ਸੀ ਓ ਮੰਤਰੀਆਂ ਦੀ ਮੀਟਿੰਗ ਦੀ ਕੀਤੀ ਮੇਜ਼ਬਾਨੀ
ਸ਼੍ਰੀ ਪੀਯੂਸ਼ ਗੋਇਲ ਨੇ ਮਹਾਮਾਰੀ ਤੋਂ ਬਾਅਦ ਤੇਜ਼ ਵਾਪਸੀ ਨੂੰ ਯਕੀਨੀ ਬਣਾਉਣ ਲਈ ਨਾਜ਼ੁਕ ਵਪਾਰ ਅਤੇ ਨਿਵੇਸ਼ ਨੂੰ ਵਧਾਉਣ ਲਈ ਜ਼ੋਰਦਾਰ ਅਪੀਲ ਕੀਤੀ ਹੈ
- ਨੇ ਵਿਦੇਸ਼ੀ ਅਰਥਚਾਰਾ ਅਤੇ ਵਿਦੇਸ਼ ਵਪਾਰ ਗਤੀਵਿਧੀਆਂ ਲਈ ਜਿ਼ੰਮੇਵਾਰ ਸ਼ੰਘਾਈ ਸਹਿਯੋਗ ਸੰਗਠਨ ਦੇ ਮੈਂਬਰਾਂ ਦੀ 19ਵੀਂ ਮੀਟਿੰਗ ਦੀ ਮੇਜ਼ਬਾਨੀ ਕੀਤੀ ।
ਆਪਣੇ ਸ਼ੁਰੂਆਤੀ ਸ਼ਬਦਾਂ ਵਿੱਚ ਵਣਜ ਤੇ ਉਦਯੋਗ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਕਿਹਾ ਕਿ ਮੌਜੂਦਾ ਕੋਵਿਡ 19 ਦਾ ਸੰਕਟ ਸ਼ੰਘਾਈ ਸਹਿਯੋਗ ਸੰਗਠਨ ਦੇਸ਼ਾਂ ਨੂੰ ਚਿਤਾਵਨੀ ਸੁਰ ਵਿੱਚ ਆਰਥਿਕ ਮਜ਼ਬੂਤੀ ਅਤੇ ਭਾਈਵਾਲ ਦੀਆਂ ਸੰਭਾਵਨਾਵਾਂ ਪਤਾ ਲਗਾਉਣ ਲਈ ਕਿਹਾ ਤਾਂ ਜੋ ਖੇਤਰ ਵਿੱਚ ਵਪਾਰ ਅਤੇ ਨਿਵੇਸ਼ ਨੂੰ ਵਧਾਇਆ ਜਾਵੇ । ਉਹਨਾਂ ਕਿਹਾ ਕਿ ਐੱਸ ਸੀ ਓ ਅੰਤਰ ਵਪਾਰ ਅਤੇ ਨਿਵੇਸ਼ ਨੂੰ ਵਧਾਉਣ ਲਈ ਲਗਾਤਾਰ ਸਹਿਯੋਗ ਹੋਣਾ ਚਾਹੀਦਾ ਹੈ ਜੋ ਮਹਾਮਾਰੀ ਤੋਂ ਬਾਅਦ ਤੇਜ਼ੀ ਵਾਪਸੀ ਨੂੰ ਯਕੀਨੀ ਬਣਾਉਣ ਲਈ ਨਾਜ਼ੁਕ ਹੈ । ਸ਼੍ਰੀ ਗੋਇਲ ਨੇ ਕਿਹਾ ਕਿ ਹਰੇਕ ਰਾਸ਼ਟਰ ਦਾ ਵਿਸ਼ਵ ਬਾਰੇ ਵਿਚਾਰ ਉਸ ਦੀ ਸੱਭਿਅਤਾ ਅਤੇ ਫਿਲਾਸਫੀਕਲ ਰਵਾਇਤ ਅਨੁਸਾਰ ਹੁੰਦਾ ਹੈ । ਉਹਨਾਂ ਹੋਰ ਕਿਹਾ ਭਾਰਤ ਦੀ ਪੁਰਾਣੀ ਸਿਆਣਪ ਅਨੁਸਾਰ ਵਿਸ਼ਵ ਨੂੰ ਇੱਕ ਪਰਿਵਾਰ ਵਜੋਂ ਦੇਖਿਆ ਜਾਂਦਾ ਹੈ — ਵਾਸੂਦੇਵਾ ਕੁਟੁੰਬਕਮ । ਵਣਜ ਅਤੇ ਉਦਯੋਗ ਦੇ ਰਾਜ ਮੰਤਰੀ ਸ਼੍ਰੀ ਹਰਦੀਪ ਸਿੰਘ ਪੁਰੀ ਨੇ ਵੀ ਇਸ ਮੌਕੇ ਤੇ ਆਪਣੇ ਵਿਚਾਰ ਪੇਸ਼ ਕੀਤੇ । ਵਰਚੂਅਲ ਮਾਧਿਅਮ ਨਾਲ ਹੋਈ ਇਸ ਮੀਟਿੰਗ ਵਿੱਚ ਸ਼ੰਘਾਈ ਸਹਿਯੋਗ ਸੰਗਠਨ ਦੇ ਸਕੱਤਰ ਜਨਰਲ ਅਤੇ ਕਿਰਗੀਜ਼ ਰਿਪਬਲਿਕ , ਕਜ਼ਾਕਿਸਤਾਨ , ਪਾਕਿਸਤਾਨ , ਰੂਸ , ਤਜ਼ਾਕਿਸਤਾਨ, ਉਜਬੇਕਿਸਤਾਨ ਦੇ ਮੰਤਰੀਆਂ ਨੇ ਹਿੱਸਾ ਲਿਆ । ਇਸ ਮੀਟਿੰਗ ਵਿੱਚ ਚਾਰ ਦਸਤਾਵੇਜ਼ਾਂ ਨੂੰ ਅਪਣਾਇਆ ਗਿਆ । ਇਹ ਸਨ :—
1. ਕੋਵਿਡ 19 ਪ੍ਰਤੀ ਹੁੰਗਾਰੇ ਬਾਰੇ ਬਿਆਨ , ਇਸ ਵਿੱਚ ਦਵਾਈਆਂ ਅਤੇ ਵਪਾਰਕ ਸਹੂਲਤਾਂ ਦੀ ਪਹੁੰਚ ਲਈ ਵਧੇਰੇ ਸਹਿਯੋਗ ਦੀ ਲੋੜ ਤੇ ਜ਼ੋਰ ਦਿੱਤਾ ਗਿਆ ਹੈ ।
2. ਐੱਸ ਸੀ ਓ ਦੇਸ਼ਾਂ , ਜੋ ਡਬਲਯੂ ਟੀ ਓ ਦੇ ਮੈਂਬਰ ਹਨ , ਦੇ ਮੰਤਰੀਆਂ ਦੇ ਬਹੁਪੱਖੀ ਵਪਾਰ ਸਿਸਟਮ ਬਾਰੇ ਬਿਆਨ , ਇਹ ਬਿਆਨ ਬਹੁਪੱਖੀ ਗੱਲਬਾਤ ਅਧਾਰਿਤ ਨਿਯਮਾਂ ਦੇ ਮਹੱਤਵ ਨੂੰ ਉਜਾਗਰ ਕਰਦਾ ਹੈ ।
3. ਭੌਤਿਕ ਸੰਪਦਾ ਹੱਕਾਂ  ਬਾਰੇ ਐੱਸ ਸੀ ਓ ਸਹਿਯੋਗ ਦਾ ਬਿਆਨ , ਇਹ ਭੌਤਿਕ ਸੰਪਦਾ ਦੇ ਸਹਿਯੋਗ ਨਾਲ ਸਬੰਧਿਤ ਹੈ ਅਤੇ ਇਸ ਵਿੱਚ ਕਾਨੂੰਨਾਂ ਦੇ ਤਜ਼ਰਬਿਆਂ ਤੇ ਜਾਣਕਾਰੀ ਅਤੇ ਲਾਗੂ ਕਰਨ , ਅੰਤਰਰਾਸ਼ਟਰੀ ਸੰਸਥਾਵਾਂ ਵਿੱਚ ਸਹਿਯੋਗ ਅਤੇ ਹੋਰ ਖੇਤਰਾਂ ਦੀ ਜਾਣਕਾਰੀ ਸਾਂਝੀ ਕਰਨਾ ਸ਼ਾਮਲ ਹੈ ।
4. ਐੱਮ ਐੱਸ ਐੱਮ ਈ ਦੇ ਖੇਤਰ ਵਿੱਚ ਐੱਸ ਸੀ ਓ ਦੇ ਫਰੇਮਵਰਕ ਅੰਦਰ ਸਹਿਯੋਗ ਨੂੰ ਵਧਾ ਕੇ ਐੱਮ ਓ ਯੂ ਦੀ ਕਾਰਜ ਯੋਜਨਾ ਨੂੰ ਲਾਗੂ ਕਰਨਾ , ਇਸ ਵਿੱਚ ਐੱਮ ਐੱਸ ਐੱਮ ਈਜ਼ ਵਿੱਚ ਕਈ ਖੇਤਰਾਂ ਵਿੱਚ ਸਹਿਯੋਗ ਦੇਖਿਆ ਜਾ ਰਿਹਾ ਹੈ , ਜਿਸ ਵਿੱਚ ਜਾਣਕਾਰੀ ਦਾ ਅਦਾਨ—ਪ੍ਰਦਾਨ , ਸਮਾਗਮਾਂ ਦਾ ਆਯੋਜਨ ਅਤੇ ਖੋਜ ਅਤੇ ਸਮਰੱਥਾ ਉਸਾਰੀ ਵਿੱਚ ਸਹਿਯੋਗ ਸ਼ਾਮਲ ਹਨ । ਆਪਣੇ ਆਖ਼ਰੀ ਸ਼ਬਦਾਂ ਵਿੱਚ ਸ਼੍ਰੀ ਗੋਇਲ ਨੇ ਜ਼ੋਰ ਦੇ ਕੇ ਕਿਹਾ ਕਿ ਮੀਟਿੰਗ ਵਿੱਚੋਂ ਨਿਕਲੇ ਇਹ ਸਾਰੇ ਸਿੱਟੇ ਐੱਸ ਸੀ ਓ ਦੀ ਮਜ਼ਬੂਤੀ ਲਈ ਬਹੁਤ ਮਹੱਤਵਪੂਰਨ ਮੀਲ ਪੱਥਰ ਹਨ ।
ਵਾਈ ਬੀ
(Visitor Counter : 136
ਰਸਾਇਣ ਤੇ ਖਾਦ ਮੰਤਰਾਲਾ
ਰਾਜ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਐਂਫੋਟੇਰੀਸਿਨ-ਬੀ ਦੀਆਂ ਵਾਧੂ 19,420 ਸ਼ੀਸ਼ੀਆਂ ਅਲਾਟ ਕੀਤੀਆਂ ਗਈਆਂ
ਐਂਫੋਟੇਰੀਸਿਨ-ਬੀ ਦੀਆਂ 23680 ਸ਼ੀਸ਼ੀਆਂ 21 ਮਈ ਨੂੰ ਦੇਸ਼ ਭਰ ਵਿਚ ਅਲਾਟ ਕੀਤੀਆਂ ਗਈਆਂ ਸਨ
ਕੇਂਦਰੀ ਰਸਾਇਣ ਅਤੇ ਖਾਦ ਮੰਤਰੀ ਸ੍ਰੀ ਡੀ.ਵੀ ਸਦਾਨੰਦ ਗੌੜਾ ਨੇ ਐਲਾਨ ਕੀਤਾ ਕਿ 24 ਮਈ, 2021 ਨੂੰ ਐਂਫੋਟੇਰੀਸਿਨ-ਬੀ ਦੀਆਂ ਵਾਧੂ 19,420 ਸ਼ੀਸ਼ੀਆਂ ਸਾਰੇ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਅਤੇ ਕੇਂਦਰੀ ਸੰਸਥਾਵਾਂ ਨੂੰ ਅਲਾਟ ਕੀਤੀਆਂ ਗਈਆਂ ਹਨ।
ਇਸ ਤੋਂ ਇਲਾਵਾ, 21 ਮਈ ਨੂੰ ਐਂਫੋਟੇਰੀਸਿਨ-ਬੀ ਦੀਆਂ 23680 ਸ਼ੀਸ਼ੀਆਂ ਵੰਡੀਆਂ ਗਈਆਂ ਸਨ।
----------------------------------------
ਐਮਸੀ/ਕੇ ਪੀ /ਏ ਕੇ
(